ELIKA Seguridad Alimentaria | Antibiotikoekiko erresistentzia bakterio zoonotikoetan, 2017 - ELIKA Seguridad Alimentaria\nBidaltze data 5 martxoa, 2019\nEFSAk eta ECDCk zenbait bakterio zoonotikok, besteak beste, Salmonellak, Campylobacterrek eta Escherichia colik, antibiotikoekiko duten erresistentziari buruzko urteko txostena argitaratu dute.\nHonako hauek dira azterlanaren ondorio nagusiak:\nGizakiengandik hartutako Salmonella laginetan eta urtebete baino gutxiagoko txerri eta txahal isolamenduetatik ateratako Salmonella eta E. coli laginetan, ampizilinari, sulfonamidari eta tretaziklinei erresistenteak diren bakterio-tasa handiak identifikatu ziren. Ostera, hirugarren belaunaldiko zefalosporinekiko erresistentzia ez zen oso ohikoa izan.\nIntzidentzia / prebalentzia tasa ezberdinak hauteman ziren herrialdearen arabera, espektro zabaleko betalaktamasen (ESBL) / AmpC produktoreei dagokienez, zehazki, Salmonella eta E. Coliren kasuan haragitik (txerrikia eta txahala), txerrietatik eta gizentzeko txahaletatik, eta Salmonellaren kasuan gizakiengandik.\nGizentzeko txerrietan E. coli karbapenemasa produzitzen duen lagin bat aurkitu zen gizentzeko txerrietan.\nKolistinarekiko erresistentzia ez zen oso ohikoa izan gizentzeko txerri eta txahaletako (eta beren haragiko) Salmonella eta E. coli isolatuetan, ezta gizakien Salmonellan ere.\nGizakien isolatutako Campylobacteretan, toziprofloxazina eta tetrazilinekiko erresistentzien maiztasunak izugarri altuak izan ziren, batez ere Campylobacter coli motakoak. Gainera, C. coliren eritromitizinarekiko erresistentzia-tasa ere altua eta oso altua bitartekoa izan zen bost herrialdetan, eta horrek aukera gutxi uzten du Campylobacterrak eragindako infekzio larriak tratatzeko.\nMaiztasun handia hauteman zen gizentzeko txerrien C. coli isolamenduetan ziproflazina eta tetraziklinarekiko erresistentzian; ostera, askoz maila baxuagoan identifikatu ziren eritromizinarekiko erresistentziak.\nOrokorrean, ez zen oso ohikoa izan garrantzi kritikoko antibiotikoekiko multierresistentzia ez animalien ez gizakien isolamenduetan. Alabaina, “oso altuak eta izugarri altuak” bitarteko multierresistentzia-mailak hauteman ziren S. typhimuriumean eta bere aldaera monofasikoan gizaki nahiz animalietan.\nGizakiengan, S. kentuckyk erresistentzia altua erakutsi zuen ziprofloxazinarekiko, eta ESBLen prebalentzia altua.\n2017. Antibioekiko Erresistentzien Mapa interaktiboa


AUTODEFENTSA FEMINISTA TAILERRA ERANDION\nAutodefentsa feminista ikastaroa Erandion!\nTailerraren abiapuntua da emakume guztiok defenda dezakegula geure burua. Ideia horretan oinarrituta, geure errealitateera egokitutako erantzunak landu eta sortuko ditugu elkarrekin, egunerokotasunean bizitzen ditugun mikromatxismoak identifikatuko ditugu eta gure arteko segurtasun- eta laguntza-sareak sortuko ditugu\nAzaroak 2, 4, 9 eta 11. Astelehena eta asteazkena\n16 urtetik aurrerako neska eta emakumeei zuzenduta.\nIsabel Bernal (gogoratzen duzue berarekin elkarrizketa? Hemen sakatu berriro irakurtzeko)\nIZENA EMATEKO EPEA?\nIrailaren 22tik aurrera, ikastaroa hasi baino 5 egun lehenago arte.\nBELDUR BARIK LEHIAKETA ERANDION\nErandion, Beldur Barik Lehiaketa !\nZenbat proiektu aurkeztu ditzazket?\n1.go kategoriako saria: 250\n2. kategoriako saria: 250\n2. kategoriako aipamen berezia: 100\nZein da epaimahaia?\nErandioko Udalak epaimahai bat izendatuko du, hainbat arlotako adituekin osatuta: berdintasuna eta emakumeen aurkako indarkeria lantzen dutenek, hezkuntza, kultura, eta gazteria, besteak beste.\nEpaimahaiaren erabakiei ezin zaie aurka egin.\nEpaia noiz izango da?\nHorretarako itxaron beharko duzu.... Lehen eta bigarren kategoriako proiektu irabazleak Beldur Barik Udal Sari Banaketan emango dira jakitera. Honen berri (eguna eta lekua) aurrerago emango dizuegu.\nErabakita! Parte-hartzera noa! Non informatu nahiteke?\nBeldur Barik web gunean informatu zaitezke. Ostiralero lehiaketari buruz hitzegitera goaz! Eta Erandio eta beste udalerritan antolatzen diren lehiaketei buruz, astelehen eta asteazkenetan!\nBaita ere informazio guztia Erandioko web gunean aurkituko duzu...\nBerdintasun Zerbitzuan... ERANDIO UDALERRIKO INFORMAZIOA. Berdintasun Zerbitzua. Desanexio Kalea, 4-Altzaga (Erandio). Tel: 94.417.56.16. berdintasuna@erandioko-udala.net\nErandio Berdintasun Facebook-eko orrialdean ere!\nBasaurin Beldur Barik Lehiaketa izango dugu!\nLanak bi kategorien arabera aurkeztu ahal izango dira: 1go kategoria (12-17 urte bitartekoak) eta 2. kategoria (18-26 urte bitartekoak). Eta kategoria baikoitzak sari bat izango du, 500 eurotakoa.\nLanak entregatzeko epeak\nLehiaketa irekitzeko eta lanak jasotzeko epea 2015eko irailaren 11an hasiko da eta 2015eko azaroaren 11an amaituko da (biak barne).\nBasauriko lan irabazlea aukeratzeko Basauriko Udaleko Berdintasun Sailak epaimahaia izendatuko du. Epaimahai hau Udaleko Gazteria eta Berdintasun Sailetako ordezkari politikoek eta Udalerriko Emakume Elkarte eta Mugimendu Feministako ordezkariek osatuko dute.\nEpaimahaiak aurkeztutako lanetan euskararen erabilera balioetsiko du.\nBasauriko tokiko sariak, abenduaren 1ean (asteartea) ezagutzera emango dira, arratsaldeko 19etan, MARIENEAn  Basauriko Emakumeen Etxean.\nInformazio gehiago behar dut!\nBasauriko izanik, MARIENEAn (Kareaga Goikoa 54ean)\nTelefonoz: 94 612 41 00 edo emailez: beldurbarikbasauri@gmail.com\nEta oraindik informazio gehiago behar baduzu...\nSartu Basauriko Udala edota Marienearen web gunera eta hemen informazio guztia aurkituko duzu.\nSartu Facebook -era eta sakatu Marienea Basauri atsegin duzula.\nEdota Twitter-en Marienea jarraitu!\nANIMATU ETA PARTE HARTU 2015 BELDUR BARIK LEHIAKETAN!


Maite Peña | General Archives - Maite Peña\nBerdintasunik gabe, ez dago justiziarik\nBerdintasunak gizarte gisa aurrera egiten lagunduko digu, norbanakoen autonomia eta duintasuna hobetzen laguntzen du, errespetua sustatzen du eta demokrazian eta justizian aurrera egiten laguntzen digu. Aurten, hamar urte beteko dira Eusko Legebiltzarrean Emakume eta Gizonen arteko Berdintasun Legea onartu zenetik. Lege haren bultzadaren bidez berdintasunaren alde pausoak eman dira, baina oraindik asko dugu egiteko. Egun,\nEskoziarren artean bizitako ilusiozko eta pozezko egunen ondoren, hausnarketa bat datorkit burura… Ze ikuspuntu eta irakurketa desberdinak aurki ditzekegun gai berdin baten inguruan… Batzuk, nazionalista espainiarrek adibidez, ezezkoa ateratzea, garaipen modura ikusten dute, beste batzuk, abertzaleok edo erabakitzeko eskubidearen aldekook kasu, erreferenduma egite hutsa, emaitza bata ala bestea izanda ere, garaipentzat hartzen dugu. Baina ez\nJaietan eraso sexistarik ez\nMadalenak pasa dira eta lasai arnas har dezakegu, ez da aurtengo jaietan gure herrian eraso sexistarik izan.


Stralsund - Wikipedia, entziklopedia askea.\nRural district of Mecklenburg-Vorpommern Aurrepomerania-Rügen\n18435, 18437 eta 18439\n54°18′33″N 13°04′55″E / 54.3092°N 13.0819°E / 54.3092; 13.081954°18′33″N 13°04′55″E / 54.3092°N 13.0819°E / 54.3092; 13.0819\n59.205 (2020ko abenduaren 31)\n1234 (egutegi gregorianoa)\nVentspils, Stargard, Pori, Kiel, Svendborg, Malmö udalerria, Huangshan, Trelleborg udalerria eta Boulogne-sur-Mer\nHST eta A\nStralsund Alemaniako hiria da, Mecklenburg-Aurrepomerania estatuan kokatua. UNESCOk Stralsund eta Wismarreko hirigune historikoak Gizateriaren Ondare izendatu zituen 2002an. Strelasund itsasarteak Rügen uhartea eta Stralsund banatzen ditu. 2007an uhartea eta kontinentea elkartzen dituen Rügengo zubia (Rügenbrücke) inauguratu zen.\n1168an daniarrek Rügen uhartea eta inguruko lurrak konkistatu zituzten. Garai hartan Dänholm uharte txikia eta parean zegoen arrantzale herrixkari Strale izena eman zitzaion, zeinak polabieraz (bertako eslaviarren hizkuntza) "gezia" esan nahi duen. Sund atzizkiak aldiz danieraz "itsasartea" esan nahi du, Rügen uhartea eta kontinentearen arteko pasabideari erreferentzia egiten diolarik.\nHurrengo urteetan merkatari germaniarrak etrotzen hasi ziren eta poliki poliki hiria garatuz eta aberastuz joan zen. Lübeck hiriak hau ikustean su eman zion Stralsundi 1249an. Hiria berriz jaso beharra izan zen, oraingoan baina harresi sendoak inguratu zuen. 11 ate zituen harresi honek, bai eta zelatatzeko 30 dorre ere. 1293an Hansa Ligan sartu zen eta 300 itsasontziko flota izatera ere iritsi zen.\nHogeita Hamar Urteko Gerran gatazka gogorra bizi izan zuen Stralsundek. Habsburgotarren Albrecht von Wallenstein generalak hiria setiatu zuen 1628an eta Stralsundek setioa gainditu zuen daniarren eta suediarren laguntzarekin. 1630an suediarrek gotorleku handia ezarri zen bertan. Westfaliako bakeak (1648) Suediaren jabetza berretsi zuen eta hala iraun zuen Napoleonek 1807an setiatu eta bereganatu zuen arte. Napoleondar Gerrak 1815ean bukatzean Vienako Batzarrak Prusiaren eskutan utzi zuen Stralsund.\nBigarren Mundu Gerra bukatzean Ekialdeko Alemanian gelditu zen 1990ean Alemania biak batu ziren arte.\nStralsund eta Wismarreko hirigune historikoak1\nSan Nikolas eliza eta udaletxea\nUdaletxea (Rathaus): Adreilu gorriz eginiko eraikin gotiko hau 1370an jaso zuten. Kobrez estalitako zazpi dorretxo ditu eta fatxadan sei gablete ikus daitezke.\nSan Nikolas eliza (Nikolaikirche): Stralsundeko elizarik zaharrena da, 1276an eraiki baitzen. 1394ko erloju astronomiko bat du barnean.\nAndre Mariaren eliza (Marienkirche): Hiriko elizarik handiena den hau 1383-1473 artean eraiki zuten eta erabat gotikoa da. XVII mendean 104 metrotako dorre oktogonala eraiki ziotenean munduko eraikin handiena bihurtu zen 1625—1647 artean.\nMerkatu zaharraren plaza (Altes Markt): Udaletxea eta san Nikolas eliza bertan daude. Hauetaz gain badaude hainbat etxe interegarri ere, besteak beste XIV mendeko Wulslamhaus gotikoa eta Commandantenhaus barrokoa, sudiarren komandantearen etxea izan zena.\nGallery[aldatu | aldatu iturburu kodea]\nMarienkirche (Andre Mariaren eliza).\nNikolaikirche (San Nikolasen eliza).\nOrriaren azken aldaketa: 1 maiatza 2022, 10:14.


Emakumeen kontrako indarkeria gehiagorik ez!\nHemen zaude:Hasiera»Berdintasuna»Emakumeen kontrako indarkeria gehiagorik ez!\nOndarroako Udala 2016-08-02 Berdintasuna\nOndarroako Udalak Bilbon gerta dan erailketa matxista gaitzetsi eta salatu nahi du:\nArantza Palacios, 51 urteko emakumea, erail du gizon batek Bilbon.\nPasa den uztailaren 23an hilik agertu zen bere etxean eta astebete beranduago atxilotu dute haren bikotea erailketagatik. Emakumeak salaketak jarri zizkion genero indarkeriagatik eta 2007ra arte urruntze agindua ezarri zioten gizonari. Honek indarkeriaren aurkako lege, protokolo eta bitarteko publikoetan hutsune nabariak erakusten ditu.


Pobrezia energetikoa — Manu Robles Arangiz Fundazioa\nZer da pobrezia energetikoa? Familia bat ondorengo kasuren batean denean: Ezin dutenean energiaren faktura ordaindu edo etxeko diru sarreren zati handi bat fakturaren ordainketara bideratu behar dutenean (%10a baino gehiago); Etxe bizitzaren tenperatura egokia mantentzeko ahalmena galdu denean (21ºC egongelan eta 18ºC beste gela guztietan); Etxebizitzak humedadeak eta itokinak dituenean. Hiru faktore hauekin, Pobrezia Energetikoko Adierazle Sintetikoa lortzen da.\nEredu Energetiko Berri Baten aldeko Plataforma-ren testua\nPobrezia energetikoaren oinarrizko eragileak\nEtxebizitzetako pobrezia energetikoaren eragile zuzenak ondorengoak dira:\n• Diru sarreren jeitxiera edo etxebizitzako famili errentarena.\n• Energiaren prezio igoera, gaur egun %90 garestiagoa da orain dela 10 urte baino.\n• Etxebizitzen efizientzi energetiko baxua. Efizientzi baxuko etxebizitzetan bizi diren familiek (gaizki isolatuak, gaizki orientatuak, kalitate baxuko materialekin eginikoak, ur eta haize filtrazio altuekin…) faktura garestiagoak edukiko dituzte, gehien bat berotzerako eta hozterako orduan eskaera energetiko handiagoa dutelako.\nPobrezia energetikoaren ondorioak\nPobrezia energetikoa gaixotasun fisiko eta mentalekin erlazionatzen da talde kaltegarrienetan (60 urtetik gorako edadetuak eta umeak), bihotzeko eta birikietako gaixotasunengatik hildako pertsona kopurua handituz.\nIngurumen zientzietako elkarteak (IZE), eta neguko estadiztiken arabera, esan daiteke urtero 1900 hildakok zerikusia izan dezaketela pobrezia energetikoarekin (errepideko istripuen ondorioz hil diren kopuruaren antzekoa).\nPobrezia energetikoa Euskadin\nGipuzkoako Foru Aldundiaren 2013ko ikerketa batek dioenez, Gipuzkoako 20.000 etxebizitzek (familien %7) ezin dute tenperatura egokia mantendu neguan, berriz 11.000 familiek (% 11) fakturaren bat berandu ordaindu duela onartzen du. Arazo honek, bereziki etxe unipertsonalei eta familia monoparentalei kaltetzen die, bere mantenu bakarra emakumea edo 65 urtetik gorako pertsona bat delarik, ezin ahaztu hauetaz gain pobrezia estremo batean bizi diren gipuzkoarretan (30.000 inguru).\nPobrezia Energetikoko adierazle sintetikoak dioenez, gipuzkoarren %13a energetikoki pobrea da, Europako mediatik behera kokatzen duelarik (%22) eta Erresuma Batua bezalako herrialdeetatik (%17) edo Alemania (%14), ala ta ere ezin da ahaztu hamar herritarretatik bat energetikoki pobrea dela. Gainera, kanpotik daukagun dependentzia energetikoa dela eta (%80 inguru), goranzko prezioetan dauden aldaketa konstanteek egoera hau larriki aldarazi dezakete.\nBestetik, Gipuzkoako familien %10a onartezina den faktura energetiko bat ordaintzen ari da, 1300 euro media ordaintzen duelarik urtean energia kontzeptu bezala. 2006tik bikoiztu egin da koste energetiko hau. [...]\nEredu Energetiko Berri Baten aldeko Plataforma (EEBBP)\nEnergia oinarrizko zerbitzu bat da, ura edukitzea bezala, enpresari gutxi batzuen interesetatik urrundu eta eskubide unibertsala izan behar delarik.\nEEBBPtik salaketa herrikoi baten kanpaina eta protesta bideratu degu pobrezia energetikoaren kontra. Hile bakoitzeko hirugarren asteko azteazkenetan txirotasun energetikoaren kontrako hiritar konzentrazioak hiri anitzetan egiten ari dira. Herritarrok manta eta kandelak daramazkigu simbolikoki egoera hau salatzeko eta energiaren prezio altuen aurka agertzeko. Gaur egun txirotasun energetikoa 2 milloi pertsonek jasaten dute.\nEEBBP-tik administrazioei etxebizitzeko berrikuntzarako eta bere efizientzia energetikoa hobetzeko neurriak har ditzaten exigitzen dizkiegu. Baita, energia berriztagarriak sustatzea, merkeak, garbiak eta ingurumena errespetatzen dutenak.\nEEBBP-an baita modelo energetiko solidario baten alde gaude, berriztagarrien baliabideak aprobetxatzean oinarrituta, aurrezterako orduan, herritarren parte-hartzean eta enplegu lokala sortzerakoan. Gaur inoiz baino gehiago, ezinbestekoa da eskura ditugun energia berriztagarrien iturriak aprobetxatzea kanpotiko daukagun dependentziari aurre egiteko eta kalefakzioa eta ur beroa prezio baxuan eduki ahal izatea errazteko.\nHerritarrok alternatibak sortu ditzakegu eta administrazioak irtenbideak aurki ditzaten aurrerapausoak ematera behartu behar ditugu. Hau da EEBBP-tzat helburu nagusia eta lortzeko ekintza asko ari gara egiten arlo desberdinetan:\n- Energia berriztagarrietan oinarritutako kooperatiben alde egitea.\n- Herritar kanpainiak: DesobEKIentzia, Txirotasun energetikoa...\n- Sinadura bilketa eta estatu eta Europa maian salaketak aurkeztuz (político birakariak, Eredu elektrikoko kontu-ikuskaritza…)\n- Udaletxe desberdinetan mozio energetikoak aurkezten.\n- Foroetan eta energia arloan formakuntza ekintzetan parte-hartzen…\n- Sare sozialetan energia gaiak zabaltzen.


Ez ginen joan – piszifaktoria\nEz ginen sekula joan.\nTelefonoaren ondoan geratu ginen. Jotzen ez duenean, plastikozko traste horrek gorpu hotz eta isil bat dirudi. Baina sekula ez dio istorioak kontatzeari uzten. Jotzen ez duen telefonoa gure hanka-sartze eta miseria guztien bilduma bat da.\nMara feat. Milay Tourrari ekin genionean, krabelinen iraultzaren aspaldiko urteurren euritsu batean, azkena izango zela zin egin genion geure buruari. Ez genuela berriro beste biderik hasiko, ez genuela kanta gehiago joko mundua aldatzeko esperantzetan, ez genuela begiak tangoak dantzatzen jarriko ipuin gehiagorekin, ez ginela berriro maiteminduko.\nHasierak amaiera bat ekarri zuen, ezinbestean. Eta amaieran ohartu ginen ez genuela joan nahi. Zure ondoan egon nahi genuela beti. Artean ez genekien hasten diren gauzak besterik ez direla amaitzen. Amaieran konturatu ginen. Baina ordurako berandu zen. Ezin ginen berriro hasi.\nHorregatik ez ginen joan. Horregatik geratu ginen telefonoaren ondoan. Amaieretan sinesteari utzi geniolako.\nEta bat-batean, zure mezua jaso genuen: “begira zer oparitu didaten gurasoen etxean”. Eta argazki bat.\nZuk ez zenekien, noski. Nola jakin behar zenuen! Baina guk azalean nabaritu genuen ziztada hura.\nJoelek eta Clementinek Eternal Sunshine of the Spotless Minden edo Louisek Arrivalen bezala, guk ere ondotxo dakigu dena gaizki aterako dela. Eta hala ere.\nBidea sekula amaitzen ez denez, hurrengo urratsa, otsailaren 2an, 20:00etatik aurrera, Mamarigako Kultur Etxean.\nTagged mara feat milay\nDesoreka da gure oinarri nagusia. Desoreka delako mugimenduaren jatorri bakarra. Eta mugimenduak sortzen duelako bizitza. Horregatik, gure aulkiak bi hanka besterik ez ditu.


Ziortza-Bolibarko Udala - Simón Bolívar\nSimón Bolívar-en Monumentua\nBolibarko Simón, Simón Zaharra, Ameriketara doa, Santo Domingora. XVI. mendea bere erdietan dago, eta euskal emigrazioaren aintzindariak fortuna bila doaz, Atlantikoa zeharkatura. Errementarikua baserriko semeak ez zekien bere ondorengo batek Bolibarren izena Amerika osora zabalduko zuenik. Simón Bolívar 1783an jaio zen Venezuelako hiriburuan. Amerikako Askatzaile handia deituko zioten, Panaman, Bolivian, Ekuadorren, Perun, Venezuelan eta Colombian lurraldeon independentziaren alde hainbat borroka lideratu zuelako.\nVenezuelako gobernuak Simón Bolívarren omenezko oroitarria ezarri zuen 1927an Bolibarko plazan, Pedro Ispizuak egina. Beranduago, 50eko hamarkadan, Bolibarko herri eskola eraikitzeko diru laguntza emango zuen Venezuelak, baita frontoia berea ere. Bolívartarren dorretxea egondako lekuan, XVI: mendeko jauregia dago, Pizkunde erakoa. Mantentzen dituen bi leihoetako batean 1542 data ageri da.\n1983an, Simón Bolívarren jaiotzaren 200. urtemugaz bat eginda, ireki zituen bere ateak Simón Bolívar museoak. Bestan, solairu bat Bolibar eta bere inguruetako Erdi Aroko bizimodu eta ondareari dago eskainita, eta bestean, berriz, Simón Bolívarren figura ematen da ezagutzera modu didaktiko eta ikusgarrian.


«Plazerak denbora eskatzen du alor guztietan, artelanen kasuan ere bai». Kirmen Uribe idazle eta BERRIA egunkariko podcast egilea (Ondarroa, Bizkaia, 1970) ezeroso sentitzen da egungo gizarte azeleratu eta zatikatuak ezartzen duen kontsumo abiadurarekin, eta horregatik eraman du bere bigarren poema bildumaren titulura New Yorkeko Metropolitan Museum of Art museoko ikusleek koadro bakoitzari eskaintzen dioten batez besteko denbora: 17 segundo. Bestelako tempo bat desio luke berak. Hamazazpi urtez pilatuz joan zaizkion poemak dira orain publikatu dituenak, eta forma espezifiko batekin lotu du bizi izandako garai bakoitza. Baina dena ez da abiada kontua: beldur puntu bat ere bazuen. Izan ere, oihartzun handia izan zuen Bitartean heldu eskutik bere lehen poema bildumak, eta erreparoa zuen bigarrena argitaratzeko. Hiru nobela joan dira tartean, sariak, bidaiak, elkarrizketak, itzulpenak, eta onartzen du: apur bat nazkatzera heldu da bere idazle maskaraz. Leihoak ireki nahi dituela dio, ordea, eta, beraz, jarraitzen du.\n«Poesia gauza geldoa da», diozu poemetako batean. Hamazazpi segundoko kontsumo horren aurkako kontrapuntua da?\nRoland Barthesek badu liburu bat Japoniako poesiari eta pinturari buruzkoa, eta kontatzen du nola aspaldiko Japoniako poetek marrazten zuten idazten ari zirenean, eta nola marrazkia eta poema gauza bera ziren. Azkenean, poesia denbora da, eta urteetan egon naiz liburuko poema batzuk idazten, baina badaude, baita ere, poema batzuk sortuak momentuan. Hainbat eta hainbat denboraz eduki poema bat buruan, eta, gero, bam!, momentuan ateratzen da. Poema liburu honetan biak daude: batzuk, asko landutakoak; eta beste batzuk, momentuan ateratakoak, aspaldiko japoniar poeta horiek egiten zuten bezala. Batzuek dute inperfekzioaren eta momentuaren indar hori.\nLiburuan badaude prosan idatzitako poemak, haikuak, tanka izeneko japoniar molde klasikora sortutakoak, testu esperimentalak... Poesiaren ate guztiak zabaltzea zen asmoa?\nHamazazpi urtez idatzitako poemak biltzeko aukera bakarra zen kontatzea nire bizitza eta nire belaunaldiarena, baina erabaki nuen toki edo garai bakoitzari forma jakin bat lotzea. Halaxe sortzen dira espetxeko haikuak, adibidez. Espetxean atera egiten zarelako bizitzatik, eta ateratzen zarelako maite duzun jendearen denboratik, eta ezin izan nuen idatzi [intsumiso izan zelako eman zituen zortzi hilabete Basauriko (Bizkaia) kartzelan]. Orain, orduko oroitzapenetatik tiraka sortu ditut haikuak, eta odol tantak bezalakoak dira, oso-oso gauza trinkoa, 5-7-5 egitura silabikoarekin egindakoak. Isilik egotea da hurrengo urratsa, eta egoera horretara hurbiltzen diren poemak dira. Eta liburuan bertsoak daude, tankak daude, poema dramatizatuak, prosazkoak, poema filosofikoak... Nahi nuen irakurlea pasatzea episodio batetik bestera, eta kapitulu bakoitzak edukitzea bere itxura eta bere forma. Gela batetik bestera pasatzea, eta gela bakoitzak edukitzea bere itxura.\nBitartean heldu eskutik izan zen zure aurreko poema liburua, eta zeukan gardentasunarekin apurtu egin zuen ordura arte nagusi zen poesia hermetiko eta lirikoarekin. Zama egin zaizu liburu hark izandako oihartzuna?\nBai. Oso liburu garrantzitsua izan zen niretzat. Ikusten nuen bazegoela bide bat egin gabe euskal literaturan: poesia narratiboarena, poesia soilarena, eta horra joan nintzen, poesia urbano baterantz ere bai. Hark izandako itzalaren ondoren, beste poesia liburu bat ateratzea ez da erraza, eta horregatik pasatu dira hainbeste urte eta hiru nobela, eta horregatik landu dut hainbeste liburu hau; ez nuen nahi edozer argitaratu. Ikusten dudana da Bitartean heldu eskutik gehiago dela Walt Whitmanen poesia bat, bitala, argia, bizitzari oso lotua; eta poesia hau gehiago hurbiltzen dela Wallace Stevens eta Elizabeth Bishopen poesiara, beharbada gogoeta gehiago duena, formalki ere gehiago arriskatzen duena.\nPoema liburuko lehen partean, zure izeko batek esandakoa aipatzen duzu: «Sariak irabazten hasi nintzenean,/ esan zenidan, 'ez ahaztu gu beti pobreak/ izan garela, langileak'». Hori izan da zure mandatua liburuan?\nEta nire literatura osoan ere bai. Zortea izan dut halako familia batean jaiotzeagatik. Batez ere emakumeek eramaten zuten familia, amak eta izebek. Langileak ziren, kontserba fabriketan lan egiten zutenak, eta oso goiz izan zuten kontzientzia bai euskararen aldekoa, bai gizartearen eraldaketaren aldekoa. Eta mundu hori dena agertzen da liburuaren hasieran.\nGabriel Arestiren Nire aitaren etxea ezaguna moldatzen duzu beste poema batean. Zuk ere hura defendatuko duzula diozu, baina pixka bat desleiala izaten uzteko eskaera ere egiten duzu. Estu sentitu zara euskal giroan?\nBadakizu kirmen hitzak esan nahi duela leiala, ez? [Barrezka] Ba, hala da, eta amak jarri zidan Kirmen izena: esanez bezala, «izan behar duzu leiala; leiala Euskal Herriari eta euskarari». Eta bai, izango naiz, baina badut izaera oso intsumisoa, eta uste dut nire literatura osoan dagoela halako «zergatik ez?» bat. Zergatik ez egin hau, edo zergatik ez egin hori. Askotan euskal literatura oso astiro mugitzen da. Esaten diogu geure buruari: «nobela hau da», edo «poesia hau da», eta hortik ateratzea zaila egiten da. Zaila egiten zaio egile bati forma berriak aurkeztea, irakurleak nobelari edo poesiari buruzko irudi jakin bat daukalako; baina saiatu behar dugu idazleok.\nAbangoardia rola onartu?\nBai, eta entzun txarrekoak izan. Nire literatura desobedientziatik sortzen da. Bilbao-New York- Bilbao-rekin planteatu nuen nobela bat pertsonaiarik gabekoa, tramarik gabekoa... Orain, Rachel Cusk eta beste idazle batzuk ari dira hori egiten. Zergatik ez? Ez dut sekula errepikatu nahi izan besteen bidea. Beti zabaldu nahi izan dut euskararen hauspoa beste terreno batzuetara. Beti izan dut izaera inkonformista, baita idazten ere. Eta gero irakurleak onartzen du hori, edo ez.\nZorteko izan zara hor: harrera beroa izan dute zure lanek beti.\nPozik nago, bai. Mikel Laboak bezala, ezta? Mikel Laboa izan da tiporik abangoardistena, eta bazituen jarraitzaile asko. Nik uste dut polita dela izatea aukera pixka bat apurtzeko, eta jendeak babesten zaituela sentitzea.\nMaiz agertzen da 36ko gerra zure liburuetan, eta poema bilduman ere badu aipamen bat baino gehiago.\nBadago poema bat liburuan, amonari buruzkoa, nola ihes egin zuen aitonak, eta nola geratu zen bera bakarrik umeekin. Ez zuen hitz egiten garai horri buruz, baina beldur bat edukitzen zuen beti: soldaduen beldurra. 90 urterekin ere, ohean zegoenean, beldur hori izaten zuen: «Badatoz soldaduak». Gerrarena oraindik gainditu ez dugun itzal bat da. Orain ilobak garenok ari gara hitz egiten pixka bat horri buruz, baina tabu handi bat izan da denbora luzez. Ni tabuen eta aurreiritzien kontrakoa naiz, eta saiatzen naiz itxita dauden ate horiek zabaltzen, nahiz eta gero ikara hartu barruan zer dagoen ikusita.\n«Berandu heldu da bakea», diozu beste poema batean, Franco hil osteko gatazka aroari erreferentzia eginez. Berandutze bat egon den sentsazioa duzu?\nHurbilagoko gatazka horri buruzko poemak ere badaude liburuan, denak oso alde humanotik idatziak. Euskaldunok badugu sentsazioa gehiegi luzatu dela kontua. Durangon ari nintzela jende askok eskatzen zidan liburua presoentzat, eta galdetzen nien ea zenbat denborarako zeuden, eta batak esaten zidan «Hamazazpi urte», eta besteak «23 urte». Eta liburuan badago beste poema bat iheslari bati buruz. Ez dakit... Iruditzen zait sortu ditugula giro batzuk, gure belaunaldiak eta gazteago den jende batek erabaki batzuk hartzeko, eta orain pixka bat ahazten ari garela horretaz. Uste dut kondena luzeak dituzten presoekin gogoratu beharko genukeela, eta konponbide bat lortu, ze guk bultzatu ditugu erabaki horiek, guk herri bezala. Orain ezin ditugu horrela abandonatu. Gure kontua da hori.\nProsazko pasarteetan poesiari buruzko hainbat gogoeta bildu dituzu. «Komuna bilakatu norbere mina», diozu, adibidez. Hori da zure motor poetikoa?\nBai, ze, azkenean, nik nire bizitzatik jasotzen ditut poemak idazteko kitzikak, baina beti izan naiz oso soziala. Ez dut idazten nigatik. Ez zait interesatzen literatura bat idazleak bere burua sendatzeko egiten duena. Nik nire amari buruz hitz egiten dudanean, nahiko nuke jendeak ikustea hor bere ama. Irakurleak bere egitea poema. T.S. Eliotek esan zuen poesia zela herri baten adierazpidea. Narratiba nazioartekoagoa da. Berak esaten du istorio bat kontatzea, gutxi gorabehera, antzera egiten dela, eta itzul daitekeela, eta pentsamendua nahiz filosofia ere bai, kontzienteak diren gauza horiek. Baina inkontzientziatik eta emoziotik asko du poesiak, eta Eliotek esaten du poesiak azaltzen dituela hobekien herri baten historia, bilakaera eta sentimendua, batez ere herri txikia bada. Hortik jotzen dut nik: idazten dut nire begiradatik, baina euskaldunontzat.\nNew Yorken bizi zara orain, nobela bat idazteko Cullman sormen beka jasota. Jadanik publiko egin duzu liburuaren gaia, pertsonaia eta baita trama nagusia ere. Hori guztia ez zaizu bueltan kontrara etortzen idazterakoan?\nColumbia unibertsitatean egon nintzenean, ikasleei Mussche liburuari buruz hitz egin nien, eta egin genuen lehenengo gauza izan zen Wikipedian sartzea: Robert Mussche. Eta han jada bere bizitza osoa agertzen da. Baina zer da nobela bat? Ba, ez da bakarrik kontatzen den hori, da nola kontatzen duzun, nola dagoen eraikia eta nola sortzen diren eszenak. Eta oraingo liburuarekin ere aurreratu nuen zeri buruz zihoan, baina asko konplikatu da orain, eta beste itxura bat hartuko du. Pozik nabil nobelarekin, probak egiten, laborategian banengo bezala. Ardura beti dago, liburu bat idaztean beti duzulako ardura irakurleekiko eta tradizioarekiko, zerbait berria esan behar duzulako, baina gustura nabil, gauzak probatzen. Presarik ez dut, baina liburu bat ez baduzu bukatzen, hil egiten da.\nAspaldi da idazle bati idazteaz aparteko beste hamaika egiteko ere eskatzen zaizkiola. Zuk zeuk, adibidez, Bilboko Arte Ederren Museoan alfabetoaren arabera antolatu zenuen bilduma iaz, baina arte komisarioen kritikak ere jaso dituzu horregatik. Nola daramazu hori?\nOndo. Beti onartu behar da besteen iritzia, baina uste dut jendeari gustatu zaiola. Oso gauza transgresorea izan zen, eta Miguel Zugazak ere [museoko zuzendariak] hori nahi zuen: zerbait ez hain artearen historiari lotua, edo komisario batek egingo lukeenaz bestelakoa, eta horregatik deitu ninduen ni. Baina idazlearen figurarena bada zama, bai.\nIdazle figura hori zure pertsonatik urrundu egiten da. Zu Kirmen zara, eta pasatzen zara bat-batean izatera Kirmen Uribe, abizenarekin. Pertsonaia horrekin bizitzea ez da beti erraza. Ni beti saiatzen naiz bazterrekoei ahotsa ematen, kritikoa izaten, baita gure tradizioarekin ere, konstruktiboa izaten, baina... Aspergarria ere egiten da. Badago [Wislawa] Szymborskaren poema bat deskribatzen duena idazlea eskuak buru atzean jarrita, belar batekin ahoan, eta, etzanda, hodeiak pasatzen ikusten. Eta badaude liburuan hainbat poema desagertzeari buruzkoak. Hortik dator hori, publikotasunaren zama horretatik. Nahiko nuke Kirmen izan, eta lasto batekin hodeiei begira egon.\nEz du gertatzeko itxura handirik.\nBERRIAn argitaratua (2020/01/11)


Frederique Espagnac ikertzen ari dira, ustelkeria kasu batengatik | Frederique Espagnac ikertzen ari dira, ustelkeria kasu batengatik – iparraldekohitza\nIzan ere, hilabetero 6 109 euroko diru sartzea du senatariak, karguari lotutako gastuen estaltzeko. Espagnacek, ordea, bere interes propioetarako erabili du diru publikoa. 2012tik 2018ra bere etxeko alokairua pagatzeko baliatu du: orotara, 41.000 euro. Berez, kargualdirako beharrezkoa duen etxebizitza pagatzeko balia lezake diru iturria; etxe pertsonala ordaintzeko, haatik, ez.\nBestalde, mediku gastuetarako 4 428 euro bidegabetu ditu; familiako norbaiti 7.562 euro ordaindu dizkio, eta, gidabaimeneko puntu batzuk berriz eskuratzeko baliatu du diru publikoa: 175 euro. Mediapartek jakinarazi duenez, Partidu Sozialistako kotizazioa pagatu du diru horrekin; 500 euro hilero, 2012tik 2018ra; hots, 37.000 euro guztira. Alabaina, kotizazioa zergapeko irabazietarik kengarria da. Ikusteke dago beraz, hilabetero baliatu dituen 500 euro horiek zergetan deklaratu dituen, ala ez. Xahutze horiez gain, 2017an egin dituen 16.780 euroko diru ateratzeak duda piztu die inkestagileei.


Arratia enpleguaren defentsan kalera irten zen larunbatean | LAB SINDIKATUA\nEkintza Sindikala Arratia enpleguaren defentsan kalera irten zen larunbatean\nArratia enpleguaren defentsan kalera irten zen larunbatean\nLanpostuen defentsan greba mugagabean diren FCC-Alfus eta Incoesa enpresetako langileek deitutako manifestazio deialdiari jarraituz mila arratiar inguru irten ziren kalera pasadan larunbatean enpleguaren defentsan Arratia borrokan dela ozen esatera.\nManifestazioa arratsaldeko 18.30etan irten zen INCOESA enpresatik (Bedia) eta FCC ALFUS enpresan itxialdian 24 egun bete dituzten bi delegatuekin batu ostean Bediako plazan amaituko zen protesta.\nBediako plazan bi delegatuek eta bi enpresetako enpresa batzordeko bozeramaleek hartu zuten hitza. Ekitaldian Arratiako eskualde osoaren etorkizuna defendatzeko bide bakarra borroka eta mobilizazioa dela eta horretan jarraituko dutela aldarrikatu zuten.\nBediako FCC ALFUS eta INCOESA enpresetako langileek deitutako mobilizazioak eskualdeko lantegi ezberdinetako enpresa komiteen atxikimendua jaso zuen, besteak beste, Cementos Lemona, Araluce, Hierros Sancho, Forjas Unida, Ormazabal, Manufacturas Alfe, Aliasa, CIE Tarabusi, Tecnichapa, Gea Ibérica, TMC\nHoriekin batera, LAB eta ELA sindikatuen eta murrizketen aurka eta eskubide sozial eta laboralen alde diharduen ARRATIA LAN ETA BIZI! Plataformen babesa jaso zuen.


Louzy - Wikipedia, entziklopedia askea.\nCanton of Thouars-2 (en)\n47° 00′ 45″ N, 0° 11′ 06″ W / 47.0125°N,0.185°W / 47.0125; -0.185Koordenatuak: 47° 00′ 45″ N, 0° 11′ 06″ W / 47.0125°N,0.185°W / 47.0125; -0.185\nBrion-près-Thouet, Saint-Cyr-la-Lande, Saint-Léger-de-Montbrun, Saint-Martin-de-Sanzay, Sainte-Verge eta Thouars\n1.340 (2018ko urtarrilaren 1a)\n670 (%50) 688 (%51.3)\nLouzy Frantziako udalerria da, Deux-Sèvres departamenduan dagoena, Poitou-Charentes eskualdean. 2013an 1.194 biztanle zituen.\n2007an Louzy udalerrian erroldatutako biztanleak 1.194 ziren. Familiak 462 ziren, horien artean 89 pertsona bakarrekoak ziren (30 bakarrik bizi ziren gizonak eta 59 bakarrik bizi ziren emakumeak), 161 seme-alabarik gabeko familiak ziren, 191 seme-alabak dituzten bikoteak ziren eta 21 seme-alabak dituzten guraso-bakarreko familiak ziren.\n2007an 499 etxebizitza zeuden, 462 familiaren etxebizitza nagusia ziren, 13 bigarren erresidentzia ziren eta 24 hutsik zeuden. 483 etxeak ziren eta 16 apartamentuak ziren. 462 etxebizitza nagusietatik 395 bere jabearen bizilekua ziren, 65 alokairuan okupaturik zeuden eta 2 doan lagata zeuden; 4 etxek gela bat zuten, 18 etxek bi zituzten, 56 etxek hiru zituzten, 111 etxek lau zituzten eta 272 etxek bost zituzten. 355 etxek euren parking plaza propioa zuten azpian. 190 etxetan ibilgailu bat zegoen eta 243 etxetan bat baino gehiago zituzten.\nLouzy udalerriko biztanleria-piramidea 2009an .\n2007an lan egiteko adina zuten pertsonak 798 ziren, horien artean 643 aktiboak ziren eta 155 inaktiboak ziren. 643 pertsona aktiboetatik 598 lanean zeuden (324 gizon eta 274 emakume) eta 45 langabezian zeuden (13 gizon eta 32 emakume). 155 pertsona inaktiboetatik 56 erretiraturik zeuden, 67 ikasten zeuden eta 32 "bestelako inaktibo" gisa sailkaturik zeuden.\n2009an Louzy udalerrian 510 unitate fiskal zeuden, 1.325 pertsonek osaturik. Pertsona bakoitzeko diru-sarrera fiskalaren mediana urteko 17.125 euro zen.\n2007an zeuden 53 komertzioetatik, 1 erauzte enpresa zen, 1 janari enpresa zen, 7 bestelako produktu industrialen fabrikazioko enpresak ziren, 8 eraikuntza enpresak ziren, 26 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 3 finantziazio enpresak ziren eta 4 zerbitzu enpresak ziren.\n2009an zeuden norbanakoentzako 13 zerbitzu publikoetatik, 6 ibilgailuen konpontzeko eta nekazaritza tresnetako lantokiak ziren, 2 igeltseroak, 1 margolaria, 1 zurgina, 1 iturgina eta 2 argiketariak.\n2009an zeuden 3 establezimendu komertzialetatik, 1 brikolaje denda handi zen eta 2 altzari dendak ziren.\n2000. urtean Louzy udalerrian 30 nekazaritza-ustiategi zeuden, 2.106 hektarea erabiltzen.\nSainte-Verge (1,9 km)\nThouars (4,1 km)\nSaint-Léger-de-Montbrun (4,1 km)\nBrion-près-Thouet (4,4 km)\nSaint-Martin-de-Mâcon (5,3 km)\nSaint-Cyr-la-Lande (5,4 km)\nSaint-Jacques-de-Thouars (5,6 km)\nSainte-Radegonde (5,7 km)\nSaint-Jean-de-Thouars (5,9 km)\nBNF: 152762924 (data)\nOrriaren azken aldaketa: 12 martxoa 2021, 14:27.


EAJk proposatuta, Senatuak Palestinako errefuxiatuen laguntzak finantzatzen lagun dezala eskatuko dio Estatuko Gobernuari\nJokin Bildarratzek UNRWA funtsa gabe geratzeak babesa galtzea eragingo lukeela ohartarazi du, besteak beste, Estatu Batuek laguntza moztu dutelako.\n01 Martxoa 2018 | Senatua\nEAJren ekimenez, Senatuak Ekialde Hurbilean Palestinako Errefuxiatuentzako Nazio Batuen Agentzia finantzatzen lagun dezala eta UNRWAri babesa emanez Europako parlamentuak onartutako ebazpenarekin bat egin dezala eskatuko dio Estatuko Gobernuari. Kanpo gaietarako batzordean aho batez onartutako mozioan, Jokin Bildarratzek errefuxiatuta dagoen Palestinako populazioaren defentsa sustatzen duten agentziekin batera lan egitea eskatu du, Israel eta Palestinarentzat estatu bana sortzeko irtenbidea sustatuz, hain zuzen ere, 1967ko mugetan oinarrituz eta nazioarteko Zuzenbidearen errespetuarekin.\nKanpo Gaietarako bozeramaile jeltzaleak ohartarazi duenez, funtsa faltaren eraginez Agentziak lan egiteko gaitasuna galduko luke, eta ondorioz, elikadura falta, pobrezia eta babesa galtzea eratorriko litzateke. Laguntza falta hau, besteak beste, Estatu Batuek konprometitutako 360 milioi dolarretatik 60 milioira jaitsi izanagatik gertatuko litzateke.\nBildarratzek defendatu duen mozioak Europako batasunak markatutako ildoa jarraitzea eskatu du, izan ere, Estatu Batuei laguntza mozketa birplanteatu dezala eskatzeaz gain, estatu kideei funtsa gehiago bideratzea eskatu die. Guztira, EBren laguntza, estatu kideekin batera, 460 milioi eurokoa da, 2018ra begira aurreratu egingo den laguntza eta 2020ra arte mantentzeko konpromisoa azaldu duena.\nEkialde Hurbilean Palestinako Errefuxiatuentzako Nazio Batuen Agentzia elkartasun espirituarekin sortu zen, Palestinako herrialdeari, eta batez ere nazioarteko laguntzen menpe Gaza, Cisjordania, Libano edota Sirian desplazatuta bizi diren bost milioi pertsonari, epe luzerako irtenbide baketsua eman bitartean.


Eap - Erabilgarri @firma federatua bertsio berria\nBertsio berria eskuragarri dagoen @firma federatua\nFederatua funtzionalitate berriak gainera bertsio berria, berrikuntza teknologikoa batu ziren plataforma jaio zenean.\n2015. Urtean Plataforma instalatzen @firma geralekutik zerbitzua ematen duen hodei SARA, 250 milioi baino gehiago egin zituen baliozkotze ziurtagiriak eta sinadurak. Esker izan da hori ekoizpena dauden 750 erakunde eta ia 1400 aplikazioak. Plataforma ziurtagiriak balidatzeko aukera ematen du 30 beste ziurtapen enpresa emaile: 25 nazionalak Industria, energia eta Turismo ministerioak onartuko ditu eta nazioarteko 5, guztira 280 baino gehiago. Beraz, ziurtagiriak zerbitzua da, zuzendaritzak izendatu bateratua, sareko zerbitzu partekatu zein Informazioaren eta komunikazioen teknologiak (DTIC) erabiltzen jarraitzen du ahaleginak hobetzea eta zabaltzea funtzioen berri.\nPlataforma @firma 2 erabiltzeko erak, web-zerbitzuen bidez eskaintzen da instalazioaren kontra plataforma hodei batean SARA eta software gisa herri-administrazioek instalatzeko izenekoa) federatu eredua Plataformen gomendatzen dira. herri-bolumen handia duten federatutako Bakarrik baliozkotze eraginkorragoa egiten plataformaren, normalean, 3 milioi hilean baliozkotzeak.\nHorren arabera, herri-administrazio guztien eskura jarri da bat bertsio berria administrazio interesatuei, eguneratzeko edo instalazio bere plataformaren @firma plataforma @firma norberak erabiltzeko (bertsio @firma federatua) beraz eska dezakete. laguntza-zerbitzua .\n6.1 Bertsio berria gain, funtzionalitate berriak gehitu, teknologia-berrikuntza ikus aurreko bertsioaren aldean, aldaketak. proiektuari lotutako dokumentazioa .\nAzkenik, bat jarri da federatutako plataformen erabiltzeko posta-zerrenda , afirma-mod-federado@listas-ctt.administracionelectronica.gob.es kasuistika komentatu ahal izateko eta arazo komunak izango ditu, eta, ez da ematen, esate baterako, plataformaren euskarri @firma aurreko bertsioetan, datu-baseak alternatiboak, etab.


Saint-Jean-d'Ormont - Wikipedia, entziklopedia askea.\nArtikulu hau Vosgeseko udalerriari buruzkoa da; beste esanahietarako, ikus «Saint-Jean».\nChristian DEMANGE (2014-2020)\n48° 19′ 59″ N, 6° 59′ 17″ E / 48.333055555556°N,6.9880555555556°E / 48.333055555556; 6.9880555555556Koordenatuak: 48° 19′ 59″ N, 6° 59′ 17″ E / 48.333055555556°N,6.9880555555556°E / 48.333055555556; 6.9880555555556\nBan-de-Sapt, Denipaire eta Saint-Dié-des-Vosges\nSaint-Jean-d'Ormont Frantziako udalerria da, Vosges departamenduan dagoena, Grand Est eskualdean. 2013an 159 biztanle zituen.\n2007an Saint-Jean-d'Ormont udalerrian erroldatutako biztanleak 159 ziren. Familiak 64 ziren, horien artean 12 pertsona bakarrekoak ziren (12 bakarrik bizi ziren gizonak), 28 seme-alabarik gabeko familiak ziren eta 24 seme-alabak dituzten bikoteak ziren.\n2007an 75 etxebizitza zeuden, 63 familiaren etxebizitza nagusia ziren, 6 bigarren erresidentzia ziren eta 6 hutsik zeuden. 72 etxeak ziren eta 3 apartamentuak ziren. 63 etxebizitza nagusietatik 56 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek bi gela zituen, 3 etxek hiru zituzten, 11 etxek lau zituzten eta 48 etxek bost zituzten. 60 etxek euren parking plaza propioa zuten azpian. 28 etxetan ibilgailu bat zegoen eta 28 etxetan bat baino gehiago zituzten.\nSaint-Jean-d'Ormont udalerriko biztanleria-piramidea 2009an .\n2007an lan egiteko adina zuten pertsonak 110 ziren, horien artean 74 aktiboak ziren eta 36 inaktiboak ziren. 74 pertsona aktiboetatik 65 lanean zeuden (36 gizon eta 29 emakume) eta 9 langabezian zeuden (5 gizon eta 4 emakume). 36 pertsona inaktiboetatik 12 erretiraturik zeuden, 14 ikasten zeuden eta 10 "bestelako inaktibo" gisa sailkaturik zeuden.\n2009an Saint-Jean-d'Ormont udalerrian 62 unitate fiskal zeuden, 168 pertsonek osaturik. Pertsona bakoitzeko diru-sarrera fiskalaren mediana urteko 14.498,5 euro zen.\n2007an zeuden 6 komertzioetatik, 1 erauzte enpresa zen, 1 janari enpresa zen, 2 eraikuntza enpresak ziren eta 2 ibilgailuen saltze eta konpontze enpresak ziren.\n2000. urtean Saint-Jean-d'Ormont udalerrian 5 nekazaritza-ustiategi zeuden.\nWikimedia Commonsen badira fitxategi gehiago, gai hau dutenak: Saint-Jean-d'Ormont\nOrriaren azken aldaketa: 13 maiatza 2016, 20:38.


Fitxaketak: Ronald Koeman da Bartzelonako entrenatzaile berria\nKoeman da Bartzelonako entrenatzaile berria\nQuique Setienen ordez helduko den entrenatzaile herbeheretarrak hurrengo bi denboraldietarako kontratua sinatu du.\nRonald Kopeman. Argazkia: EFE\nBartzelonak Setien kargutik kendu eta hauteskundeen data iragarri du\nTxapeldunen Ligako emaitzak\nRonald Koeman da Bartzelona taldeko entrenatzaile berria. Hala jakinarazi du klubak astearte honetan, ohar ofizial baten bidez.\nBartzelonako jokalari izandakoak bi urterako kontratua sinatu du (2022ko ekainaren 30era arte), eta Quique Setienek utzitako lekua betetzera dator, Txapeldunen Ligako final-laurdenetan Bayern Munichen aurka (2-8) jasotako zaplazteko handiak sortutako krisialdiaren ostean.\nKoeman Herbehereetako selekzioko hautatzailea karguan zegoen 2018tik gaur arte. Jokalari moduan Groningenen egin zuen debuta profesional mailan. Geroago, Ajaxen eta PSV Eindhovenen jokatu zuen, eta 1989an fitxatu zuen Bartzelonak, bertan sei denboraldiz jokatu zuelarik. Ondoren, Feyenoordera Joan zen, eta bertan amaitu zuen bere kirol-ibilbidea. Barçarekin, Txapeldunen Liga bat, hiru Liga, Errege Kopa bat, hiru Espainiako Superkopa eta Europako Superkopa bat irabazi zituen.\nEntrenatzaile moduan, Bartzelonako laguntzailea izan zen 199an, eta, ordutik aurrera Ajax, Benfica, PSV Eindhoven, Valentzia, Az Alkmaar, Feyenoord, Southampton eta Everton taldeak zuzendu zituen, baita y Herbehereetako selekzioa ere. Ajaxekin bi Eredivisie (Herbehereetako liga), Herbehereetako Kopa bat eta Superkopa bat irabazi zituen. Benficarekin Portugalgo Superkopa erdietsi zuen, eta PSV Einhovenkin Eredivisieko txapeldun izan zen. Valentziarekin Errege Kopa irabazi zuen, eta AZ Alkmaarrekin Herbehereetako Superkopako txapeldun izan zen.


EGOKITUZ taldeko kideak Euskal Herriko Unibertsitateko zenbait masterren irakaskuntzako partaide dira.\nPertsona helduen eta gaitasun eza dutenen bizitza-kalitatea areagotzeko teknologiak diseinatzeko, ebaluatzeko eta garatzeko behar diren ezaguerak biltzen ditu Master honek. Jasotako trebakuntzarekin, ikasleek erraztuko dute autonomia pertsonalaren promozioan parte hartzen duten profesionalen, erabiltzaileen, senitartekoen eta administrazioen arteko ezagueren komunikazioa: Masterraren konpetentziak eta ezaguerak aplikatzeko eremuak asko dira. Guztiek pertsonen beharrak eta laguntzeko teknologiak elkartzeko balio dute. Horretarako, osasun, gizarte eta teknologia arloetako diziplina anitzeko ikuspegitik abiatzen gara.


Lekeitioko Bandera bertan behera uztea erabaki du Isuntzak - Lea-Artibai eta Mutrikuko Hitza : Lea-Artibai eta Mutrikuko Hitza\nLekittarra trainerua ohorezko txandan finkatzen ari da.\nEkainaren 7an ospatu behar zen Lekeitioko Bandera bertan behera geratzea erabaki du Isuntza arraun elkarteak. Aurtengoa gizonezkoen 42. eta emakumeen 10. bandera izango litzatekela azaldu dute, baina osasun larrialdia dela eta ezinezkoa egiten dela esan dute estropada hau antolatzea: “parte hartzaileez gain erakartzen duen ikusle kopurua oso handia izaten da”.\nIsuntza arraun elkartearentzat eta, oro har, lekeitiar guztientzat oso garrantzitsua izaten da bandera hori. Hori dela eta, egoera hobetzen bada, udako beste data batean egitea pentsatzen ari dira antolatzaileak.


KARABIE SHOW – Harriketarrak Gazte Asanblada\nhamabostaldi kulturala,harriketarrak gazte asanblada,karabie show\nNormalean hamabostaldi kulturala eskolan iten doguzen ekimenekaz hasten da, baina aurten pasadan asteko kontzertuekaz hasi bada be, eskolarako biajea ezin zan faltau.\nAurten be oihanean sartu gara Braulio lehoiari ileorde barrie oparituten. Ganera oingoan oihaneko tribu bateko partaideak aukin doguz guri lagunduteko prest. Bai bai, zuzenean oihanetik etorriak. Eta hainbeste hormonen joan etorriegaz DBH oihana eztala uste dozuenok saiatu bertan klase bat emoten. Ha ze denborak!!\nAntzerkigintzaren oinarrietako bat inprobisazioa dala jakinde, ensaio bi ta aurrera. Baina bueno, horretarako ekarri doguz antzerkigintzako profesionalak. Ta ez pentsau publikoa erreza danik; haur hezkuntzako umeak oso exigenteak dira. Aztertu beharko dogu ia horren arrazoia gure lanarekiko oso kritikoak direlako dan edo eztaurielako ezebez ulertuten dan. Hala ere, euren irakasleek esanda, pertsonaien joan etorriekaz eta kanta eta galderen bitartez emondako feed backari esker, momentu polit bet pasetan dauriela ziurtatu geinke. Aurten ganera, Lehen Hezkuntzako ikasle ugari be egon dire, beraz antzerkiegaz kidetasunaren ingururen zabaldu dogun mezue batan bateri behintzat helduko jakon.\nLehen Hezkuntzakoakaz be barrikuntzak sartuten saiatu gara eta aurten jolasetaz gain, altxorraren bila be antolatu dogu. Zoriontasuna, parekidetasuna, euskera, aniztasuna, bizikidetza eta elkartasuna dira eskolaren baitan topau doguzen altxorrak. Oso abstraktoak eta konplexuak gehienak eta ordu baten landuteko aukerarik emoten ez daurien arren, espero dogu eskolak edota jendarteak gaur landatu doguna ureztatuten joatea apurke apurke. Onartuten dogu pisten zailtasun maila eztala izin errezena eta burmuineren bat jakean iminiogule, baina zertarako dau gaztetxea ezpada sormenez eta irudimenaz burmuinak astintzeko?\nAmaieran, betikolez, ezin zan falta urtero dantza itera dediketan dotseguzen 10 minutu horrik. Hainbeste ume zein irakasle, bakarrik musikea iminite dauenaren aitzakipean jantzan ikusteak ezteko preziorik.\n23/12/2016 03/01/2017 harriketarrak gazte asanblada2016,asanblada,eskola,gabonak,gazte,gaztetxea,hamabostaldi,harriketarrak,karabie,kulturala,lemoa,show\nAurrekoa Previous post: PARRILLADA POTEOA + KONTZERTUEK\nHurrengoa Next post: “EVASORES, MOROSOS Y MILLONARIOS VASCOS. PANAMÁ CONNECTIONS” LIBURU AURKEZPENA\nAZKEN EKIMENAK Hautatu hilabetea 2018(e)ko urria 2018(e)ko Iraila 2018(e)ko uztaila 2018(e)ko ekaina 2018(e)ko apirila 2018(e)ko martxoa 2018(e)ko otsaila 2018(e)ko urtarrila 2017(e)ko abendua 2017(e)ko azaroa 2017(e)ko urria 2017(e)ko Iraila 2017(e)ko abuztua 2017(e)ko uztaila 2017(e)ko ekaina 2017(e)ko maiatza 2017(e)ko apirila 2017(e)ko martxoa 2017(e)ko otsaila 2017(e)ko urtarrila 2016(e)ko abendua 2016(e)ko azaroa 2016(e)ko urria 2016(e)ko abuztua 2016(e)ko uztaila 2016(e)ko ekaina 2016(e)ko maiatza 2016(e)ko apirila 2016(e)ko martxoa 2016(e)ko otsaila 2016(e)ko urtarrila 2015(e)ko abendua 2015(e)ko urria 2015(e)ko Iraila\nKATEGORIEK Hautatu kategoria ak fest (4) antzerkiek (5) aurkezpenak (13) bilketak (4) bizikleta martxa (4) dokumentalak (8) donbass (1) elkartasun ekimenak (4) errefuxiatuak (9) erreketaren urteurrena (6) eskola (1) gabon zaharretako partidue (1) hamabostaldi kulturala (27) harriketarrak gazte asanblada (130) hitzaldiek (8) iñauteriek (4) ikastaroak (9) jaiek (5) karabie fest (2) karabie show (2) kontzertuek (27) korrika kulturala (4) korto express (3) maniek (8) martxak (1) martxoak 8 (6) oktobeerfest (2) olentzero (3) partiduek (3) pintxo lehiaketa (3) run to fest (2) sagardotegie (2) san antolin (1) san juan (1) stankeik (2) tailerrak (1) tallemorietako jai batzordea (1) truke azoka (2) txangoak (2) txatxamurke (9) urteurrena (5) zuhaitz eguna (1)\n-URR 27: URTEURRENA-\n19 urte ta igoten\n-AZ 8: SUKALDARITZA TAILERRA-\nProbetxue atara daneri\nharriketarrak gazte asanblada (130)\n2018(e)ko urria (3)


Aurre analisia: 21. etapa: Sèvres / Paris Champs-Élysées (109.5 km) – Tropela.eus bloga\nBidaltzailea:Seibol\t 2015-07-26 Utzi iruzkina Aurre analisia: 21. etapa: Sèvres / Paris Champs-Élysées (109.5 km) bidalketan\nOrain balantzeak egiteko ordua da, ondorioak ateratzeko ordua alegia.\nAzken etapa hau denok dugu ezagun, eta ez du merezi ezer berezirik aipatzea. Nire ustetan ordea, Kristoff (KAT) bezalako txirrindulari batek, daraman denboraldia ikusirik, garaipen bat merezi du aurtengo Tourrean eta beraz nire faboritoa izango da.\nBeste barik, eskerrik asko egunero gure aurre analisiak irakurri dituzuen guztiori. Nahiz eta gehienetan kukuak gaizki jo, saiatu gara etapa bakoitza tentuz aztertzen. Hurrengo urtean ikusiko gara berriz.\nKristoff (KAT) [Kirolbeten 7,00], Greipel (LTS) [Kirolbeten 2,25]\nCavendish (EQS) [Kirolbeten 3,75], Sagan (TCS) [Kirolbeten 7,00], Degenkolb (TGA) [Kirolbeten 10,00]\nBoasson Hagen (MTN) [Kirolbeten 50,00], Coquard (EUC) [Kirolbeten 30,00], Matthews (OGE) [Kirolbeten 50,00]\nBidaltzailea:Seibol 2015-07-26 Hemen argitaratua:Aurre analisia, Frantziako TourraEtiketak: Boasson Hagen, Cavendish, Coquard, Degenkolb, Greipel, Kristoff, Matthews, Sagan


Jesuiten Unibertsitateen Munduko Elkartea sare berria eratuko dute bihar, Loiolan - Uztarria (Azpeitia)\nJesuiten Unibertsitateen Munduko Elkartea sare berria eratuko dute bihar, Loiolan\n2018ko uzt. 10a, 09:00\nJesusen Lagundiaren aita jeneral Arturo Sosak The role of Jesuit Universities and the call to reconciliation (Jesuiten Unibertsitateen rola eta adiskidetzerako deia) hitzaldia eskainiko du 10:00etan, eta ondoren, sinadura ekitaldia egingo dute. Jesuitek agertu dutenez, elkarteak "izaera juridikoa, egitura eta egonkortasuna" eskainiko die mundu osoko jesuiten unibertsitateen sareari.\nJesuiten Goi Mailako Hezkuntza Erakundeen Munduko Biltzarra egiten ari dira egunotan Bilbon. Deustuko Unibertsitatean egiten ari diren topaketetan mundu osoko jesuiten goi mailako hezkuntzako 200 unibertsitate, ikastegi eta erakundetako 300 errektore eta agintari inguru elkartuko dira ostegunera arte.\nAntolatutako ekitaldien barnean, Jesuiten Unibertsitateen Munduko Elkartea sare berria eratuko dute bihar, Loiolako Santutegian. Jesusen Lagundiaren aita jeneral Arturo Sosak The role of Jesuit Universities and the call to reconciliation (Jesuiten Unibertsitateen rola eta adiskidetzerako deia) hitzaldia eskainiko du 10:00etan, eta ondoren, Jesuiten Unibertsitateen Munduko Elkarte berria eratzeko sinadura ekitaldia egingo dute. Jesuitek agertu dutenez, elkarteak "izaera juridikoa, egitura eta egonkortasuna" eskainiko die mundu osoko jesuiten unibertsitateen sareari.\nAdin txikikoek apustu etxean jokatzeko oztoporik ez\nDeath Caferen bigarren saioa egingo dute datorren asteazkenean\nErrepide ondoan zeuden zuhaitzak "bereizi gabe" moztu dituztela salatu dute


Enpresetan pertsonen parte hartzea sustatzea, giltzarri - Artikulua - Gipuzkoa ETORKIZUNA ORAIN\nMarkel Olano Gipuzkoako Diputatu Nagusia Elgoibarren izan da gaur goizean Alcorta Forging Group-en instalazioetan, eta bertatik bertara ezagutu ahal izan ditu enpresa hau langileen parte hartzeari eta nazioartekotzeari dagokionez egiten ari den ahalegina. Topaketa horretan izan dira Ainhoa Aizpuru Sustapen Ekonomikorako diputatua, Jabier Larrañaga Ogasun diputatua eta Enrique Ranedo, Lorenzo Mendieta eta Iñigo Palomino, enpresaren lehendakaria, zuzendari nagusia eta finantza zuzendaria, hurrenez hurren.\nAlcorta Forging Group enpresa erreferentea da forja munduan, eta automobilentzako osagaiak diseinatu eta fabrikatzen egiten du lan. Azken urteetan tinkotasunez aurrera eraman duen estrategiari esker Europa, Asia eta Amerikako merkaturik garrantzitsuenetan egotera iritsi da, eta bulegoak ditu Txinan, AEBn, Hego Afrikan, Txekiar errepublikan, Alemanian eta Frantzian.\nEra berean, Elgoibarko firma 2007tik lanean ari da enpresan langileen parte hartzea sustatzea helburu duen jarduera ildoan. Lehenago Mahle talde multinazionaleko kide izan zen, baina urte hartan bere betiko akziodunen jabetza izatera pasa zen berriz ere eta langile talde bat gehitu zitzaien akziodun gisa. Ordutik norabide horretan ari da lanean Alcorta, enpresaren kapitalean langileen parte hartzea zabaltzeko helburuarekin.\nEnpresa honek sustatzen duen parte hartze eredua ezagututa, Diputatu Nagusiak azpimarratu egin du bertako kide guztiak norabide horretan egiten ari diren ahalegina. “Alcorta Forging Group-eko esperientziak baieztatzen duen moduan, enpresetan pertsonen parte hartzea sustatzea giltzarri da lurraldean erabakitzeko zentroak finkatzeko. Gipuzkoan adibide esanguratsuak ditugu, eta esperientzia horiek erakusten digute pertsonak enpresako erabakitze guneetara hurbiltzeak lehiakortasunean hobetzea ekar dezakeela, talentua sustraituz eta konpainiako kideak proiektuarekin duten konpromisoa indartuz”, adieraz du.\nEnpresetan pertsonen parte hartzea sustatzea giltzarri da lurraldean erabakitzeko zentroak finkatzeko. Gipuzkoan adibide esanguratsuak ditugu, eta esperientzia horiek erakusten digute pertsonak enpresako erabakitze guneetara hurbiltzeak lehiakortasunean hobetzea ekar dezakeela, talentua sustraituz eta konpainiako kideak proiektuarekin duten konpromisoa indartuz.


Gabonetako parkerako begiraleak behar dituzte - Eskoriatza - Goiena.eus\nGabonetako parkerako begiraleak behar dituzte\nImanol Beloki Unamuno 2018-12-13 12:13\nBegiralea, haurra margotzen.\nAbenduaren 27an eta 28an haurrentzako Gabonetako jolas-parkea izango da kiroldegiko kantxan. Bertan, eskulanak, puzgarriak, eta abar izango dituzte haurrek. Abenduaren 26an, berriz, igerilekuan puzgarriak jarriko dituzte.\nUrteroko ohiturari jarraituz, aisialdirako aukera zabala izango da abenduaren 27an eta 28an Eskoriatzako Manuel Muñoz kiroldegian egingo den Gabonetako parkean. Adinaren araberako hainbat gune izango dira, eta aukera ezberdinak izango dituzte haurrek bertan disfrutatzeko. Ordutegia, berriz, 11:00tik 13:00etara eta 17:00etatik 20:00etara izango da. Hori horrela, begiraleak behar dituzte bertan lan egiteko, eta Udalak deialdi zabala ireki du, bertan lan egin nahi duen ororentzat.\nBegiraleen eginbeharrak honako hauek izango dira: eskulan tailerrak antolatu, puzgarrietarako txandak eta zainketa antolatu, sarrerak saldu eta parkea garbi mantentzeaz arduratzea, besteak beste.\nBegirale izan nahi duen gazte orok curriculuma bidali dezake gazteria@eskoriatza.eus helbidera, edo Eskoriatzako kultura etxera joan beharko du. Horrez gain, informazio gehiago nahi duenak kultura etxera deitu dezake, 943 71 46 88 telefono zenbakira. Curriculuma entregatzeko azken eguna abenduaren 19a izango da. Hainbat baldintza bete beharko dituzte bertan lan egiten dutenek, eta lehentasuna Eskoriatzako gazteek izango dute. Hori horrela, ezinbestekoa izango da euskaraz hitz egiten ondo jakitea eta baita 18 urte beteak izatea. Titulu ezberdinak eta lan esperientzia izatea ere baloratuko dira puntuazio sistema bidez; horiek Eskoriatza.eus webgunean kontsultatu daitezke.\nBetikoak eta jolas berriak\nPlastikozko koloretako pieza txikiekin egindako irudiak, puzgarriak, aurpegia margotzeko tailerra, ohe elastikoak, kontsola ezberdinekin jokatzeko bideojokoak, ping-ponga, mahai futbola… izango dira bertan.\nOrotara, hamahiru begirale egongo dira lanean Gabonetako parkean, eta, ohikoa den moduan, abenduaren 26an igerilekuan puzgarriak egongo dira.


Emak Bakia Baita. Z / BERRIA\nOskar Alegriaren filma da nire aukera. BERRIAri emandako elkarrizketan, Alvaro Cunqueiroren hitzak aipatzen zituen zuzendariak: «Lurperatzen diren gauzetariko asko ez daude hilda». Premisa benetan ederra iruditu zitzaidan zerbaiten bila hasteko. Zoriaren eta erroaren inguruan aipatzen zuen antimetodoa ere oso interesgarria iruditu zitzaidan.\nAurreikuspenak bete ditu filmak?\nIzugarri gustatu zait. Nire aukeraketaren amua zuzendariaren hitzak izan dira, eta filmean bertan, amu horren hariari tiraka, leku, egoera, pertsona eta hitz ederretara eraman nau.\nMetodoa bera. Gauzen arteko lotura infinituan zehar eginiko bidaia. Bi gauza elkarren ondoan jarri, eta sortzen den berri horrek eragiten dizun ezusteko ederra. Holako ezuste ederrez beteta dago filma.\nEz nuke ezer aipatuko.\nEtxeen izenak hartu eta poema bat sortzen duenekoa. Ariketatxo horretan nola bat egiten duen pelikularen premisa bakarrak: etxea, izena eta zoriak.\nNori gomendatuko zenioke filma?\nAkzioko zinema gustatzen zaion edonori. Hainbeste pelikula akziodunik nekez aurki daiteke. Fotograma bakoitzean akzio bat hasten dela edo has daitekeela sentiarazten dizu zuzendariak.


JSE-EGAZek eta PSE-EEk #EzJarraituNiriEztaSareetanEre kanpaina abiatu dute azaroaren 25ean, sareko indarkeriari buruz gizartea kontzientziatzeko\n“Ez dugu onartuko eskuin muturrak genero-indarkeria ukatu edo zerrenda beltzak egin nahi izatea”, dio Idoia Mendiak “Sareak indarkeriaren kultura eta ideologia matxistak borrokatzeko eta emakume eta nesken ahalduntzea sustatzeko ... [+]\n2019 AZA 23 • Militanteei kontsulta PSOE eta Unidas Podemosen arteko Gobernu akordioari buruz\nIdoia Mendia: “Gure botoarekin koalizioko Gobernua izatea lortu dezakegu, politika progresistak egiteko eta ultraeskuinari aurre egiteko”\nEuskal Sozialisten idazkari nagusiak, Idoia Mendiak, Abandoko (Bilbo) bere hautesle-elkartean hartu du parte Espainian Unidas Podemosekin koalizioko Gobernu aurrerakoi bat eratu ala ez erabakitzeko PSOEk militanteentzat antolatutako kontsultan\nTontxu Rodriguezek, PSOEk Goi Ganberan duen bozeramaile ondokoak eta Talde Parlamentario Sozialistako idazkari nagusiak, adierazi duenez, "Euskadiko herritarrek senatari sozialistengan dituzte autonomiaren defendatzaile sutsuenak eta erakundeetan eskuin muturraren aurrean oposizio ... [+]\n2019 AZA 20 • Faktoria\nIdoia Mendia: "Lurzoru handi bat dago Estatutuaren erreforma adosteko, gai garrantzitsuetaz arduratzen bagara"\nExekutibo Federalaren Batzorde Iraunkorrak onartu egin ditu bere militanteei kontsulta bat egiteko oinarriak eta egutegia (azaroaren 23a, larunbata), pasa den astean Alderdi Sozialistaren eta Unidas Podemoseko buruen artean Espainiako Gobernurako ... [+]\n2019 AZA 14 • Memoriaren Eguna.\nIdoia Mendia: “Biktimei eragindako min bidegabea aitortzea ezinbestekoa da etorkizuna eraikitzeko”\nPSE-EEko idazkari nagusiak, Idoia Mendiak, azpimarratu du azken hauteskundeetako emaitzek baieztatu egin dutela herritarrentzat Euskadirekin konprometitutako alderdi bat dela Euskal Sozialistak, eta alternatiba ez-nazionalista. “Herritarrek badakite gugandik zer itxaron dezaketen, ... [+]\nPSE-EEko idazkari nagusiak, Idoia Mendiak, poza azaldu du PSOE eta Unidas Podemosen artean Espainian Gobernu bat eratzeko lortutako aurreakordioaren aurrean, eta horren gizarte-bokazioa nabarmendu du ororen gainetik. “Zoriona dugu herritarrei ... [+]\nIdoia Mendia PSE-EEko idazkari nagusiaren ustez, azaroaren 10eko hauteskundeen eta 2019an burututako guztien emaitzak berme bat dira Euskal Sozialisten ibilbidearentzat, eta nazionalismoaren alternatiba indartzen dute Euskadin. “Euskadiko Alderdi Sozialista espazio ... [+]\nEuskal Sozialistek balioa eman die hauteskunde errepikapenean lau diputatu eta bi senatari lortu izanari. Gonbitea luzatu du erradikalek nahi duten konfrontazioa saihestera eta aurrera egitea ahalbidetuko duen espazio zentral bat sendotzera\n2019 AZA 11 • #OrainBai\nIdoia Mendia: “Pedro Sánchezen Gobernu bat gauzatu behar da, heldu beharreko erronka handiak daude eta”\n2019 AZA 10 • #OrainBai\nIdoia Mendiak #A10ean botoa ematera animatzen ditu euskal herritarrak, jokoan dagoelako “aurrera edo atzera egitea”.\nEuskal Sozialisten idazkari nagusiak goizeko 11:00tan eman du botoa Bilboko Miguel de Unamuno Institutuan\nPSE-EEko idazkari nagusiak, Idoia Mendiak, esan du PSOEri emandako moto masiboa dela hiru eskuinen garaipena eragozteko eta Vox bere eragin osoarekin Gobernura iristeko bide bakarra. Euskal Sozialistek Bilbon hauteskunde kanpainari ... [+]\nIdoia Mendia: “Kontua ez da eskuindarrei irabaztea, baizik eta horiei boterea eskuratzeko itxaropen oro kentzea”\nDatorren azaroaren 10ean eskuinek Espainia gobernatzearren elkar gehitzeko aukera aipatu izan dute arabar lurraldeko hauteskunde kanpainaren azken ekitaldian. PSE-EEko idazkari nagusiak, Idoia Mendiak, eta Arabako Sozialisten idazkari nagusiak, Cristina Gonzálezek, ... [+]\nIdoia Mendia: “Eskuinak eta independentistak elkarren beharrean dira. Ez dakite batzuek besteak gabe bizitzen”\nPSE-EEko idazkari nagusiak, Idoia Mendiak, esan du Alderdi Sozialistari botoa emateko arrazoia badela, izan, eskuina erakundeetara heltzen denean bultzatzen eta aplikatzen dituen asmo atzerakoietatik euskaldunek babestuko dituzten Gobernu bat izateko ... [+]\nPSE-EEko idazkari nagusiak, Idoia Mendiak, datorren azaroaren 10ean hautestontzietara ez joatea aztertzen ari diren hautesle progresistei ohartarazi die, eta eskatu die “ez daitezela utzi herrestan eramaten”, euren abstentzioa eskuineko hiru ... [+]\nAurrekoak 41 - 60 ( 556 guztira ) Hurrengoak


Uberan - Euskal Idazleen Elkartea - Gaizka Sarasolari elkarrizketa\nBi antzezlan hauek irakurri litezke, kasik, narrazio baten modura. Badituzte komunean iluntasun bat, giro bat, lengoaia bat... Narratibako egiturei begiratzen diezu idazterakoan? Musika aipatu izan duzu lagungarri zaizula, musikari izanda, testuak idazterakoan. Akaso horrek poesiarekin, erritmoarekin, lotzen zaitu gehiago?\nAntzerkia idazterakoan eszenatokia izaten da buruan, eta ez liburua\nBi lan hauetan, pertsonaiak nolabait ere itxitura batean aurkitzen dira\nIrakurtzea eta ikustea bi esperientzia erabat desberdinak direla uste dut nik. Ez dute zerikusirik, baina aldi berean osagarriak ere izan daitezke.


Bilbao Bizkaia Kutxa - Partaidetzazko mailegua\nBulegoak eta kutxazainak 900 44 55 66\nAtentzio - zerbitzua900 44 55 66\nBidal iezaguzu e-posta Zure bulegoa bilatu\nNegozioak/enpresakFinantzaketa luzera Partaidetzazko mailegua\nPartaidetzazko mailegua Azalpena\nTresna honek enpresen independentzia sendotzea eta euren bideragarritasuna bermatzea du xede, sarri hartzekodun arruntekiko mende baitaude. Hartara, galdagarria fondo propio bihurtzen du.\nTresna honek enpresen independentzia sendotzea eta euren bideragarritasuna bermatzea du xede, sarri hartzekodun arrunten mende baitaude. Hartara, galdagarria fondo propio bihurtzen du.\nEpe luzerako eragiketa da; ezaldi luzea du, behin betiko interes-tasa enpresaren mozkinen arabera kalkulatzen da eta aldez aurreko amortizazioa baldintzaturik dago.\nNegozioaren higiezinerako mailegua Finantzaketarako produktu hau lehen mailako eskritura publikoaz osatzen da.\nNegozio ekipamendu maileguaFinantzaketarako produktu honek fede-emaile publikodun poliza-mailegua du.\nEuropako Inbertsio Bankuaren mailegua (EIB)\nEuropako Inbertsio Bankuaren mailegua (EIB)Europako Inbertsio Bankuarekin (EIB) hitzartutako ildo zehatz baten bidez, BBK-k baldintza onenetako finantza-baliabideak ETE, Mid-cap eta Administrazio Publikoen eskura jarriko ditu, euren proiektuak finantzatzeko.\nHarremanetarakoWeb mapaBulegoak eta kutxazainak\nBBKri buruzNortzuk garen Estatutuak eta Araudiak\nUrteko txostenak Inbertsiogileentzako informazioa Kutxabanki buruz\nKontuen kudeaketaTxartelakDiruzaintzaren kudeaketa Inbertsio fondoak BurtsaFinantzaketa laburreraFinantzaketa luzera Nazioarteko negozioa Produktu parafinantzarioak Ordainketen kudeaketa Zerbitzu telematikoak Aholkularitza enpresentzat Merkataritzak eta profesionalak Gizarte EkintzaBizkaian: BBK\nAraban: Caja Vital\nAndaluzian: Fundación Caja Sur\n© BBK eta Kutxabank 2012\nSaioa eta zure lehentasunak mantentzeko, erabiltzailearen esperientzia pertsonalizatzeko eta webgunearen erabilerari buruzko estatistikak lortzeko, gure webguneetan cookie propioak eta hirugarrenenak erabiltzen ditugu. Nabigatzen jarraitzen baduzu, instalatzea onartuko duzu. Ezagutu ezazu cookieei buruz daukagun politika eta nola aldatu konfigurazioa


Donostia Zinemaldia :: Mistérios de Lisboa\nAdriano Luz, Maria Joào Bastos: Zuzendari Onenaren Zillarezko Maskorra Raúl Ruiz jaunari ('Mistérios de Lisboa')\nAdriano Luz, Maria Joào Bastos, Claudia Llosa: Zuzendari Onenaren Zilarrezko Maskorra Raúl Ruiz jaunari\nAdriano Luz, Maria Joào Bastos: Zuzendari Onenaren Zilarrezko Maskorra Raúl Ruiz jaunari\nPrentsaurrekoa ''Misterios de Lisboa'' (es)\nRaúl Ruiz (Zuzendaria),Adriano Luz (Aktorea),Clotilde Hesme (Aktoresa),Maria Joao Bastos (Aktoresa),Ricardo Pereira (Aktorea),Léa Seydoux (Aktoresa),Paulo Branco (Ekoizlea),Carlos Saboga (Gidoilaria)\nPrentsaurrekoa ''Misterios de Lisboa'' (eu)\nPrentsaurrekoa ''Misterios de Lisboa'' (in)\n''Misterios de Lisboa''-ren eguna (es)\nPortugaletik Frantziara, Italiara eta Brasilera eramango gaituen bidaia rapsodiko honetan abenturak eta ihesaldiak, kointzidentziak eta ustekabeak, sentimendu eta pasio bortitzak eta mendekua eta amodiozko abenturak nahastuko dira. Intrigaz eta nortasun ezkutuz jantzitako Lisboa honetan, pertsonaia multzo bat aurkituko dugu, modu batean edo bestean, umezurtz-etxe batean dagoen Pedro de Silvaren patuari lotuta dagoena. Aristokrata libertinoen leinu batetik datorren aita Dinis, azkenean, justiziaren heroi defendatzaile bilakatuko dena; jeloskortasunak erotuta, mendeku bila dabilen kondesa; negozio gizon arrakastatsu bat, isilpean pirata odolzale gisa aberastu zena; pertsonaia horien eta gehiagoren bizitzak elkarren artean gurutzatuko dira XIX. mendean kokaturiko istorio honetan, pertsonaia nagusiaren egiazko nortasunaren bila.\nPuerto Montt, 1941. Txiletar zinemagileak Frantziara joan behar izan zuen Pinocheten estatu-kolpearen garaian eta han bizi da orduz gero. Tres tristes tigres (1968) filma izan zen bere karrerako lehena eta politikarekiko konpromisoa zuten txiletar zuzendarien belaunaldian sartu zen. Ehun film baino gehiago zuzendu ditu; bai aurrekontu txikikoak bai superprodukzioak. Donostia Zinemaldian parte hartu zuen 1994an Fado majeur et mineur lanarekin; Cannesen lau aldiz lehiatu da eta bere karrera osoagatik Urrezko Hartza jaso zuen Berlinen 1997an.


GAURTIK DA BIHAR | Zubi Zahar Herri Ikastola\nGAURTIK DA BIHAR\nUrteko Gida 2020-2021\nHERRI 1 - 11 OINARRI - 111 HELBURU\nElkarrekin ikasteko garaiak dira. Gaur elkarri galderak eginez eta elkar erantzunez, denon artean, biharko erantzunak bilatzeko garaiak.\nZuk, adibidez, zer hezkuntza eredu nahi zenuke bihar hasi behar bagenu?\nEuskal herritar orori hezkuntza eskubidea bermatuko diona. Bazterketarik gabea arrazoi ekonomiko, politiko edo sozialengatik, nahiz jatorriari edo sexuari lotutako edozein ezaugarrirengatik.\n2.- Euskara eta euskal kultura ardatz dituena.\nBenetako murgiltze eredua gauzatuko duena, oraingo Hizkuntza-ereduek ezartzen dituzten desberdintasunak gaindituta. Ikasle guztiei bermatuko diena euskaraz osotasunean bizi ahal izateko maila, duten abiapuntua dutela, eta bizi diren errealitate soziolinguistikoan bizi direla.\n3.- Euskal Curriculumetik eraikia.\nOso-osorik, bertatik bertara eraikitako curriculumean oinarrituko dena. Konpetentzien garapenerako ikasgai zerrenda, metodologia eta kosmobisio propioarekin. Ebaluazio sistema hezitzailea eta hobekuntzara bideratua.\n4.- Euskal Herria bere osotasunean landuko duena\nDagokion lurralde bakoitzeko errealitateak kontuan izanik, osotasun batetik abiatuko dena, errealitate guztien aniztasunari zentzu komuna emango diona. Euskal Herriaren lurralde osoak eragingo diona, eta Euskal Herriko hezkuntza-sistemetako ikastetxeen arteko lankidetza-hitzarmenak bultzatuko dituena.\nHEZKUNTZAK LANDU BEHARREKO BALOREAK\n5.- Hezkidetzan oinarritua.\nPertsonen arteko berdintasuna bermatu eta sustatuko duena. Ikasleei tresnak eskainiko dizkiena beren bizitza proiektua aukeratzeko askatasunetik eta aukera-aniztasunetik, genero-baldintzatzailerik gabe, besteak beste kultura, erlijio, gizarte-klase, egoera funtzional eta sexu orientazio bakoitzaren esparruetan.\n6.- Laikotasunean heziko duena.\nSinesmen askatasuna bermatzeko, erlijioak, fede gisa, curriculumetik kanpora utziko dituena, ez bada jakintzaren begirada zientifiko hutsez ekiteko.\nIkasleak, euren ikas ibilbidea amaitutakoan, ezaugarri hauek izatera bideratuko dituena: Euskaldun konprometitu eta eleanitzak; beren buruekiko konfiantzadunak; lankidetzan ikaskideak; erabaki hartzaile kritikoak; ekintzaile gogoetatsuak; jokabide etikodunak; sortzaileak; ikusmira zientifikodunak; orekaren zaintzaileak.\n9.- Gobernantza demokratikotik antolatua.\n10.- Ikastetxeei autonomia aitortuko diena.\nTokian tokiko hezkuntza komunitate bakoitzak bere proiektua eraginkortasunez garatu ahal izateko, ikastetxe bakoitzari lanean ari den errealitatean eragiteko baliabide materialak ziurtatuko dizkiona, eta gardentasunez eta autonomiaz giza baliabideak zein materialak kudeatzeko eskumena aitortuko diona.\nEuskal gizartearen izaera parte-hartzaile eta kolektiboan oinarritua, publikotasun eredu berria eraikiko duena, titulartasunari baino, publiko-herritar harremanari kasu egingo diona. Irabazi asmorik gabeko herri proiektuak, gizarte ekonomian kokatuak, hezkuntzaren arloan ongizate-estatuaren oinarrizko helburuekin bat egiten dutenak, sistema publikoaren partetzat hartuko dituena.\n2021eko otsaila Ikastolen Elkartea


Euskal enpresen kanpoko lantokietan 35 urtetik gorako langabeak kontratatzeko laguntzen 2016ko deialdia. - Eusko Jaurlaritza - Euskadi.eus\nEuskal enpresen kanpoko lantokietan 35 urtetik gorako langabeak kontratatzeko laguntzen 2016ko deialdia.\n35 urtetik gorako pertsonen lanaratzea, langabezian, bere kualifikazioarekin erlazionatua dauden enpleguetan, kanpoan lantokiak dituzten euskal enpresetan, lan-merkatuan sartzeko eta beraien esperientzia profesionala sendotzeko helburuarekin eta nazioartekotzea ahalegina garrantzitsua egiten ari diren EAE-ko enpresa-ehunari neurri bezala laguntzeko.\n1.525.000 € (1.220.000€ -2016) y (305.000 € -2017)\nDeialdi honen baitan diruz lagundu ahal izango dira gutxienez 12 hilabeteko iraupena duten kontratuak, baldin eta EAEn finkatutako enpresek Espainiatik kanpo dituzten lantokietako lanpostuak betetzeko badira, eta kontratua hasten den egunean 35 urte edo gehiago dituzten pertsona langabeak kontratatzen badira.\nGehienez 12 hilabeteko aldia lagunduko da diruz, eta, edonola ere, 2017ko urriaren 31n amaituko da tarte hori.\nEgiten diren kontratuen kopuruaren araberakoa izango da diru-laguntzaren gehienezko zenbatekoa. Honako zenbateko hauek batuz kalkulatuko da kontratu bakoitzarengatik diruz lagunduko den zenbatekoa:\na) Soldata-kostua eta Gizarte Segurantzakoa, kontratuaren indarraldiko lehen 12 hilabeteetakoak, eta, edonola ere, 2017ko urriaren 31ra artekoak.\nKontratatuko den pertsonaren adinaren arabera zehaztuko da kontzeptu honegatik diruz lagundu daitekeen gehieneko zenbatekoa, urtean, lan-kontratu bakoitzagatik, honela:\n35 eta 44 urteen artean: 40.500 euro.\n45 urtetik gorakoak, 45.000 euro.\nKontratu bakoitzari dagokion diruz laguntzeko aldia urtebete baino laburragoa bada, diru-laguntzaren zenbatekoa proportzionalki murriztuko da, eta diruz lagundu daitekeen aldiaren arabera doituko da.\nHalaber, kontzeptu honen ondoriozko diru-laguntzaren azken zenbatekoak ezin izango du gainditu egindako kontratu bakoitzagatik benetan sortu eta ordaindu den kostua, kontratatu bakoitzaren soldata-kostuak eta Gizarte Segurantzakoak kontuan hartuta. Gainditzen badu, kostu errealeraino murriztuko da diru-laguntza.\nOndorio horietarako, soldata-kostutzat eta Gizarte Segurantzakotzat hartuko dira sektorearen hitzarmen kolektiboan edo enpresako negoziazioan ezarritako edo itundutako ordainsari gordinei dagozkienak; honako hauek sartzen dira: oinarrizko soldata, jardueraren ondoriozko osagarriak (jakintza bereziak, konfidentzialtasuna, lan-txandak...), aparteko ordainsariak, mozkinetan parte hartzea, produkziorako pizgarriak, aparteko orduak eta toki zehatz batean lan egitearen ondoriozko bizileku-osagarria, bai eta enpresaren kargurako gizarte-segurantza eta langilearen kargurako gizarte-kotizazioak eta zergak ere.\nBesteak beste, honako hauek ez dira soldata-kostutzat hartuko: gauzazko prestazioak, bidaia-, ostatu- eta mantenu-dietak, eta enpresaren «gizarte-ekintzaren» parte diren gastuak eta gainerako aparteko soldata-hartukizunak.\nb) Diruz lagundutako kontratazio bakoitzaren soldata-kostuen eta gizarte-segurantzakoen % 2, enpresa onuradunak aseguru bat kontratatzetik eratorritako gastuak finantzatzeko. Aseguru horrek, gutxienez, estaldura hauek jasoko ditu: bidaia, mediku-arreta, istripuak, gaixotasun larria, ospitaleratzea eta aberriratzea. Aseguru horrek kanpoan eginiko egonaldi osoa estaliko du.\nc) Diruz lagundutako kontratazio bakoitzaren soldata-kostuen eta gizarte-segurantzakoen gaineko beste % 2 gehiago, dagokion bisa edo administrazio-baimena lortzeko gastuak finantzatzeko, lan egingo den herrialdean bisa edo administrazio-baimen horiek behar badira.\nEz da diru-laguntzarik emango enpresaburuaren edo enpresa-kontrola duten pertsonen, zuzendaritza-karguak dituztenen edo sozietatearen forma juridikoa duten enpresetako administrazio-organoetako kideen ezkontideak, ondorengoak eta bigarren mailara arteko (hori barne) odol- edo ezkontza-ahaidetasuna duten gainerako senideak kontratatzeko, ez eta administrazio-organoetako kide horiek kontratatzeko ere.\nLaguntzak minimis erregimenera lotuta daude Tratatuko 87. eta 88. artikuluak minimis laguntzei aplikatzeari buruzko 2013ko abenduaren 18ko Batzordearen 1407/2013/EE Erregelamenduan ezarritakoaren arabera. enpresa bati minimis erregimenean emandako laguntza batek guztira ez ditu 200.000 euroak gaindituko hiru zerga-ekitaldi jarraitutan.\nAurkezpen-ordenaren arabera aztertuko dira eskabideak, eta ordena berean emango zaizkie diru-laguntzak deialdian ezarritako eskakizunak eta baldintzak betetzen dituzten guztiei, laguntzak finantzatzeko funtsak agortu arte.\nLehenengo ordainketa batean emango da onartutako diru-laguntzaren % 80, enpresaren kontratazio-planean aurreikusitako kontratuak izenpetutakoan, eta gainerako % 20 edo justifikaziotik ateratzen den kopurua bigarren ordainketa batean emango da diruz lagundutako denbora-tartea amaitu eta diruz lagundutako jarduerak egiaztatutakoan.\nEnpresa pribatuak edo publiko-pribatuak, baldin eta kanpoan lantokiak, partaidetutako enpresak edo enpresa-talde bereko beste enpresa batzuk badituzte, edo baldin eta kanpoan kokaturiko enpresekin lankidetza-hitzarmenak edo zerbitzu emateko kontratuak badituzte, edo baldin eta kanpoan ezartzeko prozesuetan badaude, hala dela behar bezala egiaztatuz gero.\nEAEko enpresa pribatuak edo publiko-pribatuak, atzerrian lantokiak, partaidetzako enpresak edo enpresa-talde bereko enpresak dituztenak, bai eta atzerriko enpresekin lankidetza-hitzarmenak edo zerbitzu emateko kontratuak dituzten enpresak eta atzerrian ezartzeko prozesuan daudenak ere.\nHelbide soziala eta fiskala EAEn izatea edo lan-zentroa EAEn egotea.\nAdministrazio publiko batek edo gehiagok % 50 baino gehiagoko partaidetza zuzena edo zeharkakoa ez izatea.\nKontratatu behar den postuan aurreko urtean zehar eta diruz lagunduko den aldian zehar enplegurik suntsitu ez dela egiaztatzea.\nEnpresako Langileen Legezko Ordezkariei (LLO) jakinaraztea pertsona bat praktikaldiko kontratuarekin kontratatzeko asmoa dutela, eta zer postutarako eta zenbat denborarako kontratatuko duten adieraztea.\nEuropar Batasuneko Komisioan erabakitako, legez aurkako edo merkatu erkidean ez onartutako diru laguntza baten berrezkuratze agindu bati lotuta ez egotea.\nEnpresei diru-laguntzak onartzeko eta, hala badagokio, ordaintzeko, ezinbesteko baldintza izango da Euskal Autonomia Erkidegoko Administrazio Orokorrak eta haren erakunde autonomoek emandako izaera bereko diru-laguntzen esparruan hasita dauden baina oraindik bideratzen ari diren itzultze- edo zigor-prozedura guztiak amaituta egotea.\nAurreko ekitaldientan jasotako minimis laguntzei buruzko erantzukizunpeko adierazpena.\nHelburu berberarekin beste edozein administrazio publiko edo erakunde publiko nahiz pribatutatik diru-laguntzak edo laguntzak jasoz gero, horren berri ematea Lanbide-Euskal Enplegu Zerbitzuari.\nEmpresaren langileen plantiallaren informazioa eta empresak Berditasun Plana ere badauka.\n35 urte edo gehiago dituzten pertsonak.\nLangabea izatea eta Lanbide-Euskal Enplegu Zerbitzuan lan-eskatzaile gisa izena emanda egotea.\nLana egoki egiteko enpresak eskaturiko titulazio akademikoa eta/edo kualifikazio profesionala edukitzea.\nBehar diren hizkuntza-gaitasunak izatea lana egokia egiteko.\nLanbideko langileek dituzten aplikazioen bidez egiaztatu beharko dute kontratatzeko hautagai diren pertsonek deialdian jasotako eskakizunak betetzen dituztela.\nDiruz lagundutako kontratuek euskal enpresa baten kanpoko lantokian gutxienez sei hilabetean aritzea bermatuko dute.\nKanpoko lantegian egondako iraunpenaren ziurtagiria.\nKontratatutako pertsonaren prestakuntza akademikoarekin edo/eta kualifikazio profesionalarekin bat datozen lanpostuak betetzeko izango dira kontratuak.\nKontratatutako pertsonak ezin izango du azken 12 hilabeteetan inongo lan-harremanik izan enpresa kontratatzailearekin.\nKontratuak idatziz formalizatu beharko dira, eta berariaz aipatu beharko dituzte honako hauek: langilearen titulua edo/eta kualifikazio profesionala, kontratuaren iraupena eta zein lanpostutan jardungo duen.\nKontratuak lanaldi osorako izango dira.\nKontratuaren gutxieneko iraupena 12 hilabetekoa izango da.\nUrteko ordainsari gordina zenbatekoa den jaso beharko da kontratuan.\nGizarte Segurantzaren alta\nAraudia Ebazpena, 2015ko abenduaren 30ekoa, Lanbide-Euskal Enplegu Zerbitzuko zuzendari nagusiarena; honen bidez, 35 urtetik goragoko pertsona langabeak euskal enpresen kanpoko lantokietan kontratatzeko laguntzen deialdia argitaratzen da. Lanbide-Euskal Enplegu Zerbitzuko Administrazio Kontseiluak 2015ko abenduaren 30eko saioan akordio bidez onartua.\nAraudia Kontratu araudia: Langileen Estatutuaren 15. artikulua\n945 181 354 / 945181 357 / 945 181 309 / 945 062 368\n6 hilabeteko epea izango da, eskabidea aurkezten den egunetik zenbatzen hasita\nEbazpena (pdf , 231.01 KB) [2017/03/02]


Amara berri by Ane Elkoro - issuu\nAMARA BERRI Amara Berri Donostiako Eskola berritzaile bat da, eta, hala ere, beraien printzipioetan oinarritutako sare sendo bat gauzatzen joan da Erkidegoan. Ikasleen garapena era globalizatuan, bizian eta sistematikoan ulertzen dute, eta hortik abiatuz definitu eta gauzatzen dituzte ikasgelako jarduerak. Donostialdean dagoen eskolarik handiena dela esan daiteke, bost ikastetxe desberdinetan banatuta: Urbieta (HH), Morlans (LH), Salaberria (HH), Ferrerias (LH) eta Loiola (HH). Ikastetxe hauetako maila bakoitzean 70 ikasle daude eta gaur egun, guztira 1.300 familiak maila soziokultural ertain-altukoak aukeratu dute. Zein intentzio du proiektuak? Zentroko hezkuntza proiektua kontsideratuta dago proiektu eraikitzaile bat bezala, bai alderdi pertsonalean baita taldekoan eta hezkuntza komunitatearentzako: ikasleria, irakasleria, familia, zerbitzuetako pertsonalaâ€Ś Nor arduratzen da ebaluazioaz, antolaketaz, programazioaz? Honen ardura Zentroko hezkuntza proiektuan finkatuta dago. Proiektuaren objektiboak ez dira bakarrik ikasleentzat, baizik eta komunitate guztiarentzat, hiru alor garrantzitsu bereizten ditugu: Lehenengoa pertsonalitatea definitzen laguntzen duten objektiboak izango lirateke, bertan ikasleak gai izatea beraien barneko mundua eta egoera afektiboa azaltzeko gaitasuna lortu nahi da. Honekin batera beraien gorputza eta honek eskaintzen dituen aukerak aztertzea, probatzea lortu nahi da. Baita atentziozko jarrera bat eraikitzea, hau da, gai izatea jakiteko zer pentsatzen dut, zer gertatzen zait, zer behar du nire gorputzakâ€ŚHonetaz gain, pentsatzeko eta jokatzeko autonomia ere garatu behar dute. Laburbilduz, konpetentziei garrantzia handia ematen diote, pentsatzen dute ikasleak konpetenteak izan behar direla, bai bizitzarako bai arlo akademikorako ere. Bigarren helburua, harreman sozialetan garapena lantzea da. Bertan, elkarbizitzarako izan beharreko gaitasunak landuko dira, adibidez, bestea ulertzen saiatu, errespetatu bakoitzaren izateko era, jokatzeko era. Honetaz gain, arazoen aurrean elkarrizketa erabiltzea konponbide bezalaâ€Ś Azkenik, hirugarren xedea, diziplinartekotasunaren ikaskuntza izango litzateke, hots, garatzen joatea curriculumaren faseak mailaren eta ekintza egokien arabera.\nEsan dugun bezala, ikastetxe asko interesatu dira Amara Berriko metodologian eta gaur egun, sarean lanean 20 ikastetxe daude, tankera berdinean lan egiten, hau da, Amara Berri Sistemarekin. Amara Berriko abiapuntua 1972 aurkitzen dira, Loli Anaut eta irakasletalde batek Durangoko Taldearen esperientzia bezala izendatu zuena. 70. Hamarkadatik aurrera, Loli Anautek Durando hasitako esperientziari jarraipaena emateko Amare Berrin iniziatiba pedagogiko berriak aplikatzen hasten da, HH hasiko dira poliki-poliki LHra heldu edota hedatu arte.1979. urtean proiektuak “Globalizazioa bizi-prozesu gisa sistema ireki baten barnean” izena hartzen du. Esperimentazio fase hau arrakasta asko izaten ari zen, proiektuak indarra eta sakontasuna lortu arte. Ikusi zuten zentro askok interesa jartzen zutela eta gaur egun 20 ikastetxez osaturiko sarea aurkitzen ditugu Erkidegoan. Eusko jaurlaritzak ere berrikuntza pedagogikoa goraipatu die. Baina non ikusten dugu pedagogian berrikuntza? Zer aldatu da? Hasteko, eskola berria eraiki dute, eta “nire gelaz” eta “nire tutoreaz”, hitz egin ordez, gela eta gune anitzez baliatu eta irakasle-taldea azpimarratu duena. Azken batean, “izateko, bizitzeko, sentitzeko eta ikasteko guneak eta egoerak sortu ditugu”. Beraz, nola definitu dezakegu Amara berri? espazio irekia eta guztiona non aske mugitzen diren eta elkarrekin bizitzen ikasten duten. Ikasleen antolaketa bat dago, eta honen bidez lortzen da eskolako elkarbizitza hobetzea,\nautonomia eraikitzen joatea... ondorioz, biziz, ikusiz, aztertuz, landuz…ikasten dutela esan dezakegu. Adibidez, orain dela hilabete batzuk txirrista berri bat ipini nahi zuten eta ikasleei iritzia eskatu zieten ea zein uste zuten izango zela leku aproposema. Beraz, ikasleak hainbat erabakietan parte-hartzeko aukera dute. Eskola gune ezberdinetan antolatuta dago, esaterako, jolaslekua, jangela, korridoreak, mediateka, hedabideak… Mediatekaren funtzioa oso garrantzitsua da, zeren eta leku zentral bezala kontsideratzen da eta gainera, pasillo artean dagoenez, askotan gelako lana errazten du, edozein bilaketa, lana egiteko ikasleak bertara hurbiltzen direlako.\nMediatekan edo liburutegian hainbat hedabide aurkitzen dira, aldizkariak, egunkariak, txikiwebâ€Ś Eskola honen hainbat ezaugarri ditu, adibidez, gela bakoitza arlo baten edo biren inguruan jarduten du eta ziklo programetan oinarrituta daude. Egunean zehar ikasle taldea gela ezberdinetatik pasatzen da eta ondorioz, irakasle ezberdinekin lan egiteko aukera izaten dute. Angiozar Eskola txikian ikusi genuen bezala, hemen ere, adin nahasketa ere ematen da baina neurri txikiago batean, hau da, talde berean bi mailatako ikasleak egoten dira. Honekin batera, testu liburuetan oinarritzen ez diren ikasgaiak aurkitzen dira, bertan, baliabide ezberdinak erabiltzen dituzte, hala nola, liburutegikoak zein gelakoak. Guzti hau landu ondoren, praktika ona dela iruditzen zait, garrantzia handia ematen diotelako hezkuntza komunitateari, ez dute helburutzat ikasleak soilik garatzea baizik eta guztiok elkarlanean aritu eta gero guztiok ikasten eta garatzen jarraitzea. Bestetik, konpetentziei izugarrizko garrantzia ematen diote, ikusi dugun bezala, proiektuaren helburuetariko bat ikaslea bere osotasunean garatzea da eta bizitzarako prestatzea. Oraingoan ere testuliburuak ez dira beharrezkoak, beste hainbat baliabide erabilita ere ikasi daiteke eta etorkizunerako baliagarria izan daitekeen metodoa da, adibidez, D.B.H-tik aurrera informazioa ez digute beti eskura ematen, guk geuk bilatu behar dugu, selekzio bat egin, sintesi gaitasuna izanâ€Ś beraz hau txikitatik lantzen hasi ez gero, gerorako mesedegarria izango da.


Herri Ondarea :: Ardientzako larreak\nLantzean auzoko baserritar bati larre zati bat hartzen eutsien hilebete batzuetarako, eta gero pagau egiten eutsien; tratua egiten eben. Maiatzaren azkenetan basora botaten ebezan ardiak. Negua gogorra izaten zan. Barruan egoten ziranean, bedar sikua emon behar izaten jaken. Hasikeran metatan batzen eben bedarra, eta Australiatik bueltau zanean, ostera, fardoak egiten hasi ziran.


Gipuzkoan lan egin nahi duten 400 talentu gazte eta 40 enpresa konektatu ditu Gipuzkoa Talent-ek - Artikulua - Gipuzkoa ETORKIZUNA ORAIN\nGipuzkoan lan egin nahi duten 400 talentu gazte eta 40 enpresa konektatu ditu Gipuzkoa Talent-ek\nDonostiako Reale Arenan egin da gaur topaketaren laugarren edizioa, arrakasta handiarekin.\nNazioarteko esperientzia handia eta kualifikazio maila handia duten 400 pertsona inguruk aukera izango dute lurraldeko 40 enpresak eskaintzen dituzten lana eta lan aukerak bertatik bertara ezagutzeko, Gipuzkoa Talent Forumen laugarren edizioan, Gipuzkoako Foru Aldundiak talentua sortzeko, erakartzeko eta atxikitzeko duen estrategiaren barruan urtero antolatzen duen foroan. Markel Olano diputatu nagusiak, Imanol Lasa Ekonomia Sustapeneko, Turismoko eta Landa Inguruneko diputatuak, Roberto Olabe Realeko Kirol zuzendariak eta Iker Estensoro Ekonomia Sustapeneko foru zuzendariak parte hartu dute lehen aldiz Donostiako Reale Arena estadioan egin den topaketaren irekiera ofizialean.\nOlanok “erabateko lehentasuntzat” jo du “industriaren lehiakortasunari eustea, pertsona guztiek, batez ere gazteek, beren bizitza eta lan proiktuak garatu ahal izan ditzaten Gipuzkoan. Pertsona guztiek beren potentziala garatu dezaten egiten dugu lan”. Erronken artean gogorarazi duenez, enplegu berrien eskaintzen % 45ek kualifikazio maila altua eta orientazio tekniko eta teknologiko handia eskatzen dituzte. Euskadiren biztanlego aktiboa 200.000 pertsonatan murriztuko da hamar urteko epean, eta gainera “emakumeak industriara erakarri behar ditugu”.\nGure enpresa eta erakundeetan “talentua erakarri, sortu eta atxikitzeko” estrategiaren barruan , azpimarratu du orain arte egindako lau edizioetan lurraldeko 1.000 gaztek baino gehioagok parte hartu dutela Gipuzkoa Talent Forumen, eta talentua garatzeko 2019ko dirulaguntza dieladiaren eskutik, ia 100 enpresa eta eragiletara iristea lortu dela, ia 15.000 lanpostu finkatzen lagunduz, 3 milioi eurotik gorako inbertsioarekin. Gainera, azken bi urteetan Gipuzkoa Talent-ek ahalbidetu du lurraldeko enpresek atzerrian zeuden “kualifikazio maila altuko” 64 profesional kontratatzea. Hori horrela, elkarlanean sakontzeko deia egin du, Gipuzkoa “lurralde lehiakorra”, eta “desberdinkeriak murrizterakoan aitzindaria” izaten jarraitzeko bidean.\nRoberto Olabek, berriz, Gipuzkoako testuinguruaren garrantzia goraipatu du talentua garatzerakoan, baita futbolaren kasuan ere, eta lan horretan Realak berezko eredu bat duela esan du, bere lehiakideekiko bereizten duena. Ekitaldiak beste hainbat lekukotza eduki ditu, hala nola Miren Egaña, atzerrian hamar urte eman ondoren Gipuzkoa Talent Forumen eskutik itzuli zen profesionalarena, CAF enpresak kontratatuta, edota Ana Fernández Angulas Aguinaga empresako ordezkariarena, foroaren azken edizioetan parte hartu ondoren beraien esperientzia azaltzeko.\nIker Estensorok, berriz, adierazi du ekintzailetzaren lan ildoa txertatu izana dela aurtengo ezaugarri nagusietako bat. Parte-hartzaile guztiak animatu ditu beraien ideiak eta enpresa proiektuak hartzera: “Talentuak bide asko har ditzake. Dagoeneko martxan dagoen enpresa batean gara daiteke, baina Gipuzkoa beti izan da lurralde ekintzailea, eta inportantea da zuek ere jakitea hori babesteko oso ekosistema indartsua dakagula hemen, diru-laguntza deialdiekin, eta prozesu guztian zeharreko aholkularitza eta monitorizazioarekin, proiektuaren sorreratik hasi, merkaturatzearekin jarraituz, hedapeneraino”. Hala, eta berritasun gisa, BIC Gipuzkoak leku propioa eduki du, baliabide eta zerbitzu horien guztien berri eman ahal izateko”.\nPuntako 40 enpresa\nIrekiera ofiziala amaituta, enpresa parte-hartzaileak lau multzotan banatu dira beraien aurkezpenak egin ahal izateko, eta ondoren enplegu foroari ekin zaio. Bertan, hala nahi izan duten parte-hartzaileei egin diete harrera, epe labur, ertain eta luzean dituzten aurreikuspen profesionalak azaltzeko. Hauexeki dira Gipuzkoa Talent Forumen laugarren edizioan parte hartu duten enpresak: ABC Compressors, AF Incepal, Alcad, Ampo, Angulas Aguinaga, Biele, BPTD (Basque Precision Technology District), CAF, CAF Power & Automation, Construcciones Amenabar, Danobat Group, Egile, Fagor Arrasate, Fagor Ederlan, Fagor Industrial, Fidenet, Grupo Indaux, Grupo Ulma, Ibarmia, Ibermatica, Ikerlan, Ikusi, Irisbond, Irizar, Jema Energy, Kirolbet, Mondragon Assembly, Nuavis, Orbea, Orkli, Orona, Salto Systems, Sarralle, Siemens-gamesa, Spyro, Talleres Myl, Tecnalia, Uvesco, Vicomtech, Viralgen eta Zuccheti.\nGipuzkoako enpresetan lan egitea aurreikusten duten profesionalak, ekonomia ehun horren eskaintzekin eta gaur egungo beharrekin lotzen jarraitzea du helburu foroak, topagune erabilgarria ezarriz talentuaren eta lurraldean finkatutako eta errotutako enpresen perfil eskaera berrien artean. Foro hau Gipuzkoa Talent izeneko lurralde estrategia integralaren barruan kokatzen da, Foru Aldundiak sustatzen du, eta lurraldeko enpresa eta erakundeetan talentua erakarri, sortu eta atxikitzea ditu ardatz. Estrategia horren bidez, lurraldean giza kapitala sustatu eta bultzatu nahi da, eta talentu hori bilatzen duten enpresetara erakarri, etorkizuneko erronkei bermeekin aurre egin diezaieten. Horretarako, Gipuzkoa Talent Bulegoa jarri zen martxan, kanpotik Gipuzkoako enpresetan lan egitera etortzen diren profesionalei harrera egiteko asmoz. Gainera, Gipuzkoa Talent Forum, nazioarteko topaketak, Talentia programa edota Fellows ekimenak egiten ari dira, hainbat dirulaguntza eta laguntza eskaintzearekin batera, Gipuzkoan talentua sortzeko eta sendotzeko helburuarekin.\nIaz, esaterako, nazioartean eskarmentua duten formazio maila handiko 320 profesionalek 36 enpresa gipuzkoarrek eskainitako enplegu eskaintzak ezagutu ahal izan zituzten. %72k hiru urte baino gehiago zeramatzaten Gipuzkoatik kanpo, Alemania, Ingalaterra edota Frantzia bezalako herrialdeetan, eta % 80k 2 edo hiru urteko epean etxera itzultzeko asmoa adierazi zuten.


Konstantzako nondik norakoak pandemia garaian - Asier Gabikagojeazkoa - Uriola.eus\nKonstantzako nondik norakoak pandemia garaian\nAsier Gabikagojeazkoa 2021-01-26 16:16 Iritzia\nIazko urritik Alemanian bizi izan naiz. Etxepare Euskal Institutuak kudeatutako euskara irakurletza batean lanean aritu naiz, Konstanz unibertsitatean. Horraino ez da berez oso harrigarria, 2011tik egon baita euskara irakasle bat hemen. Alabaina, pandemia baten erdian egin dut hau guztia, eta hemen kontatuko dizuet nire esperientzia.\nHona etorri aurretik Konstantza izena ezaguna nuen, lakuagatik besterik ez bada, eta hala ere, mapa batean kokatu ezinean egongo nintzen. Hortaz, inguru honetaz apur bat gehiago jakitearren, esan dezadan Konstanz hiria lakuaren ertzetan daudenen artean garrantzitsuena dela, eta hor bertan hiru herrialderen mugak daudela: Suitza, Alemania eta Austria. Konstantza lakua Suitzako Alpeetatik hegoaldetik iparralderantz jaisten den Rhin ibaiaren parte da, eta Antzinarotik lekukotu da barnealdeko itsaso hau. Lakua behin igarota, Rhin ibaiak bere ibilbidea mendebalderantz jarraitzen du, Alemania eta Suitzaren arteko muga ezarriz, Konstanzetik Basileara.\nHain zuzen ere, Konstanzeko Altstadt (alde zaharra) Rhin ibaitik hegoaldera dago (bakarra Alemania osoan), eta Schaffhausen suitzarra ibaitik iparraldera; horiexek dira bi salbuespenak. Bigarren Mundu Gerrako hegazkinek biak nahasten zituzten eta behin baino gehiagotan Schaffhausen bonbardatu zuten, hiri alemaniarra zelakoan.\nAlemaniako hegoaldean dauden estatu (Land) bietako batean dago Konstanz: Baden-Württemberg (baina Bavariatik ez oso urrun). Dena dela, ez dago inongo hiri hazirik inguruan; Zürichek dauka populaziorik handiena 100 kilometrotan. Alemania hegoaldeko bi hiri nagusietara (Stuttgart eta Munich) heltzeko bi ordu baino gehiago behar dira, kotxez zein trenez. Inguruko herri guztiak nahiko txikiak eta xarmagarriak dira: Meersburg, Friedrichshafen, Romanshorn... Iraganean oporleku ohikoa zeukaten alemaniarrek, eta gaur ere bigarren etxebizitza eta kanpin ugari ikusten dira urertzean.\nBeti maitatu izan ditut mugaldeko eremuak, eta hau bereziki maitagarria da: lakua naturaz inguratuta dago, mota askotako hegaztiak dauzka (ahateak, zisneak, beleak, kaioak...), urrunean Suitzako Alpeak ikusten dira, elurrez estalita, eta batzuetan zepelinak ari dira zerua zeharkatzen (hemen asmatu ziren eta). Mugaren alde honetan nahiko laua da Alemaniako eskualdea, muinoak eta basoak baino ez daude, baina Alpeak (Pirinioak bezala) ez dira inoiz oztopo izan, Suitza, Austria eta Italia lotzen dituen bizkarrezurra izanik.\nKonstanzen mugakide Kreuzlingen udalerri suitzarra dago. Hain daude hurbil ezen hiribildu berbera diren. Konstanzeko Altstadtetik Kreuzlingera joatea Sestaotik Portugaletera pasatzea bezain erraza da, ez dago mugarik, hesirik, ez ezer; oharkabe zeharkatu dezakezu bi herrialdeen arteko zedarria. Tren suitzarrak ere Konstantzeraino heltzen dira normal-normal, Suitzako beste geltoki bat izango balitz bezala.\nEta izan ere, oso aspalditik izan da mugaldea eremu zabal hau. Honaino erromatarrak heldu ziren (hortik Constantia izena), eta hurbileko Schwarzwald (Oihan Beltza) mundu zibilizatuaren eta barbaroen arteko muga izan zen luzaroan. Hori bada ere, Erdi Aro goiztiarrean suebiak (Galizia ere inbaditu zutenak) eta alamanak (< all man 'gizon guztiak', hizkuntza erromantzeetan "Alemania" izena eman zuen, mundu erromatarretik hurbilen zeudelako) tribu germanikoak Rhin ibaiaren alde bietara aldatu ziren, eta gaurdaino hizkuntzaren banaketa dialektaletan islatzen da: Suitzan hitz egiten den alemana dialekto "alamanikoak" dira (baita Konstantza lakuaren ertzean dagoen Voralberg eskualde austriarrean ere), Konstanzen bezala, baina lakutik iparraldera "suabiarra" (Schwäbisch) deritzo aleman mota horri.\nMundu latindarraren eta germanikoaren eraginei dagokienez, Konstanz inguruko herrien izenetan aise igartzen da. Batetik, -wil edo -wilen (lat. villa-tik) amaiera duten batzuk badaude: Tägerwilen, Fruthwilen, Raperswilen, Lipperswil, Lengwil, Weerswilen, Kesswil, Uttwil..., eta bestetik, -ingen atzizki oso germaniarra dutenak (literalki -tar familiakoa, "agirretarrak" bezala, baina gure -iz patronimikoaren parekoa ere bada: Gasteiz, Orzaiz(e), Beskoiz(e), Muskiz, Laukiz, Gorliz, Gamiz, Astiz, Bertiz...): Triboltingen, Ermatingen, Berlingen, Wigoltingen, Güttingen, Öhningen...\nErdi Aro berantiarragoan Inperio Erromatar-Germanikoaren eta Konfederazio Helvetikoaren arteko muga ere izan zela, antolaketa politikoa ulertzeko oso forma desberdinak ziren. Mugakide dugun kantoi suitzarrak Thurgau du izena (Thur ibaiaren eskualdea), eta garai batean Konstanz hiria hornitzen zuen nekazaritza-lurraldea izan zen, harik eta suitzarrek indarrez bereganatu zuten arte. Harrezkero, Konstanz iparraldera begira jarri zen, baina botere ekonomiko eta politikoa galdu zuen. Erlijioak ere bere garrantzia izan zuen, Alemanian eta Suitzan nagusitu zen protestantismoaren aurrean Konstanzek gotorleku katolikoa izaten jarraitu baitzuen.\nOhar historikoez aparte, denak bere alde iluna dauka, eta urte txar batean suertatu zait Konstanzen bizi eta lan egitea. Jakin badakigu herrialde bakoitzean birusaren aurkako neurri desberdinak hartu direla, eta Konstanzera bidean nengoela atentzioa deitu zidan Suitzako normaltasunak: ez zegoen musukorik eramateko araurik (ezta leku itxietan ere), eta biztanleak ezer gertatu ez balitz bezala pilatzen ziren kaleetan eta tabernetan. Alemanian, ordea, maskara derrigorrezkoa zen dendetan, unibertsitatean eta abarretan. Bide batez, euskaraz bezala, hemen ere mailegu erromantze baten eta hitz garbizale baten arteko kolokan daude "musukoa" edo "maskara" esateko orduan: gehienetan Maske baliatzen dute, baina Mundschutz (lit. aho-babesa) germaniarra ere ikusita daukat.\nBaina azaroa iritsi zen, eta orduan Alemania osoa itxialdi berri batean sartu zen. Merkelen agindupean taberna, aisialdi gune eta premiazkoak ez diren denda guztiak itxi ziren; baita gure unibertsitatea ere. Aurrez aurreko eskolak guztia bertan behera gelditu ziren, ekintza akademikoak gelditu eta fakultateko ekitaldiak atzeratu. Etxetik lan egitera behartu gintuzten eta bulegoak zein pasilloak berehala hustu ziren. "Corona" delakoaren ondorioz, "Lockdown" leun batean murgildu ginen. Kalera irtetea libre egon da, hori bai, eta musukorik gabe gainera. Hala eta guztiz ere, sozializatzea ezinezkoa izan da.\nHarrigarriro, mugaz bestaldeko egoera ez zen aldatu, eta Suitzan ez da holako murriztapenik egon. Jakin dut Konstanztarrak Kreuzlingera pasatzen ibili direla, han tabernak zabalik egon direlako, eta kalez aldatzea baino ez denez, ez zaie arazoa izan. Hala ere, kontatu zidatenez, udaberriko itxialdian nazioarteko mugak itxita, Konstanz eta Kreuzlingen artean hesi bat eraiki zuten, familiak banatuz Berlingo harresia izango bailitzan. Alde bateko eta besteko adiskide, senide eta maitaleak hesiaren aurrean topatu ohi ziren elkarren berri izateko.\nSuitzak 2020. urtea pandemiari kasu txikia egiten pasatu bazuen ere, azkenean aste honetan bertan neurri gogorragoak sartu dira indarrean: dendak, tabernak eta eskolak itxi eta musukoa derrigorrezko egin dute.\nNire egonaldia murriztapen hauek mugatu dute, nahiz eta inguruan mugitzeko askatasuna eduki. Udazken eta neguko eguraldiak ere ez du asko lagundu: lakua dela eta lainoa bidaide usua izan dugu, dakarren hezetasunarekin, eta apenas euri egin badu ere, eguzki izpi gutxi egon dira, kontuan hartuta oso goiz etortzen zela gaua (arratsaldeko laurak aldera). Gauzak horrela, denbora gehiena gela batean zarratuta eman dut eskola telematikoak irakasten, eta nekez izan dut bertako bizitzaz jabetzeko aukera. Etorriko dira garai hobeak.


Eskolatik etxerako bidean euskaraz joan nahi dute Altzan\nAltzako Bizarrain Euskara Elkarteak eta Harriberri Oletako Euskara Batzordeak dinamika berri bat bideratu nahi dute. Ekimen honen helburu nagusia da haurrek eskolatik etxerako bidean euskaraz egitea arduradunen bidez. Horretarako hainbat lelo prestatu dituzte: “Euskara praktikatu nahi duzu? Maila ertaina daukazu? Euskara ulertzen duzu, baina beldurra, lotsa edo ohitura faltagatik ez duzu hitz egiten? Animatu zaitez!”.\nEkimena bideratzeko, gurasoen arteko talde txikiak osatuko dituzte etxerako bidean euskaraz hitz egiteko aukera izateko. Talde bakoitza hiruzpalau lagunek osatuko dute eta, gutxienez, astean behin elkartuko dira. Gainera, talde bakoitzak erabakiko du noiz eta non elkartu, hau da, eskolako irteeran, kafea hartzen, parkean...\nHori dela eta, mintzalagun boluntariak izan nahi dutenek bete behar duten baldintza bakarra da euskaraz erraz egiteko gaitasuna izatea. Parte hartzeko posta elektroniko honetara idatzi behar da: euskara.bai@harriberrioleta.com